qundao/data-zh-poetry huggingface dataset:
後雲居行寄和禪師
作者：郭祥正
朝代：宋

我所思兮，歐山之巓。
白石蒼木蔽窺而隔世兮，路通乎兜率之天。
層樓複閣，觸峙絢爛。
往即造兮，雲渤興而澶漫。
徙倚恍惚，若奪吾魄兮，聊枚睫以盤桓。
徐風生而霧散，卷綃縠于林端。
洎天清而日上兮，瀑峻飛而潺湲。
畜而爲潭，泄而爲澗。
運之以車兮，盈乎大田。
然復度石橋，登重門。
睹篆玉之榜，謁金仙之尊。
徒衆五百，厖眉皓首。
形儀靜而不雜兮，語言要而不煩。
齊興止以鐘鼓兮，善後先而靡難。
舉正眼而諦瞬兮，了無一法之可觀。
寂兮樂兮，妙復妙兮，其惟真如之禪。
我請棄冠釋带以投依兮，師則指乎未契之緣。
于是曳屣却步，循磴道而復返兮，歲眇眇而屢殘。
觸網羅以系累兮，方傷羽而戢翰。
悵昨游而欲再兮，庶已創而復完。
亂曰：疇將歸兮，卧龍之室。
依人道師，成佛而出。
徐孺兴哀词
作者：郭祥正
朝代：宋

嗟乎孺兴之不幸兮，上有高堂白发之慈亲。孝不克以自信兮，魂将逝而复返。目冥冥而莫胜兮，顾天命之予短。业修修兮志与道配，寂不少振兮遽沉幽而终蹇。兰未芳兮先凋，月将升兮俄陨。孺人嚣嚣兮，追话言之弗足。梦悠悠兮，魂去来而数蹙。抚稚子兮秋夜长，暗明珰兮摧腕玉。魂何知兮，兴予之哀。体与道化兮，岁月徂而屡周。情缠绵兮，若俱往则已矣。词不足以尽寄兮，托馀思于江流。
徐孺兴哀词
作者：郭祥正
朝代：宋

嗟乎孺兴之不幸兮，上有高堂白髪之慈亲。
孝不克以自信兮，魂将逝而復返。
目冥冥而莫胜兮，顾天命之予短。
业修修兮志与道配，寂不少振兮遽沉幽而终蹇。
兰未芳兮先凋，月将昇兮俄陨。
孺人嚣嚣兮，追话言之弗足。
梦悠悠兮，魂去来而数蹙。
抚稚子兮秋夜长，暗明珰兮摧腕玉。
魂何知兮，兴予之哀。
体与道化兮，岁月徂而屡周。
情纒绵兮，若俱往则已矣。
词不足以尽寄兮，託余思于江流。
徐孺興哀詞
作者：郭祥正
朝代：宋

嗟乎孺興之不幸兮，上有高堂白髪之慈親。
孝不克以自信兮，魂將逝而復返。
目冥冥而莫勝兮，顧天命之予短。
業修修兮志與道配，寂不少振兮遽沉幽而終蹇。
蘭未芳兮先凋，月將昇兮俄隕。
孺人囂囂兮，追話言之弗足。
夢悠悠兮，魂去來而數蹙。
撫稚子兮秋夜長，暗明璫兮摧腕玉。
魂何知兮，興予之哀。
體與道化兮，歲月徂而屢周。
情纒綿兮，若俱往則已矣。
詞不足以盡寄兮，託餘思于江流。
招遁
作者：郭祥正
朝代：宋

遁兮乐欤，吾能为子言之。山高水长兮，遁岁月而忘归。朝采木兮遁而食，暮葺蓑兮遁而衣。云徜徉兮出岫，奋吾心兮与期。日躅躅兮行天，吊吾影兮沉西。委吾形兮自信，岂涂险之诘曲兮能屈伸而骛驰。遁其乐兮，吾能为子重言之。林之深则鸟兽遁而乐，水之深则鱼龙遁而乐，帝者之道备则生民遁而乐。遁将独乐乎哉，吾弗与也。于是作招遁之辞，辞曰：来。马肥驭良兮迟子以归，虎豹齧人兮胡独为宜。朝有好爵兮廪有好禄，遁勿遁兮于斯之时。
招遯
作者：郭祥正
朝代：宋

遯兮樂歟，吾能爲子言之。
山高水長兮，遯歲月而忘歸。
朝採木兮遯而食，暮葺蓑兮遯而衣。
雲徜徉兮出岫，奮吾心兮與期。
日躅躅兮行天，弔吾影兮沉西。
委吾形兮自信，豈塗險之詰曲兮能屈伸而騖馳。
遯其樂兮，吾能爲子重言之。
林之深則鳥獸遯而樂，水之深則魚龍遯而樂，帝者之道備則生民遯而樂。
遯將獨樂乎哉，吾弗與也。
于是作招遯之辭，辭曰：來。
馬肥馭良兮遲子以歸，虎豹齧人兮胡獨爲宜。
朝有好爵兮廩有好祿，遯勿遯兮于斯之時。
招遯
作者：郭祥正
朝代：宋

遯兮乐欤，吾能为子言之。
山高水长兮，遯岁月而忘归。
朝采木兮遯而食，暮葺蓑兮遯而衣。
云徜徉兮出岫，奋吾心兮与期。
日躅躅兮行天，弔吾影兮沉西。
委吾形兮自信，岂涂险之诘曲兮能屈伸而骛驰。
遯其乐兮，吾能为子重言之。
林之深则鸟兽遯而乐，水之深则鱼龙遯而乐，帝者之道备则生民遯而乐。
遯将独乐乎哉，吾弗与也。
于是作招遯之辞，辞曰：来。
马肥驭良兮迟子以归，虎豹啮人兮胡独为宜。
朝有好爵兮廪有好禄，遯勿遯兮于斯之时。
杂言寄耿天隲
作者：郭祥正
朝代：宋

耿夫子，闻悬车。
齿清髮绀殊未老，璨璨满腹怀明珠。
耻随黄雀啄官粟，矫翼直与冥鸿俱。
东城之下，言还旧庐。
田有秫稻，池有嘉鱼。
林有美木，圃有青蔬。
笑傲樽俎，俯仰琴书。
与其折腰以羣辱，孰若洁身而自娱。
予将蹴滔天之高浪，跨横海之长鲸。
揽午夜之明月，邀逸驾于赤城。
酌王母之琼液，献商皓之玉觥。
于是挥手景驻，长啸风生。
投冠缨于下土，化鳞鬣于北溟也。
杂言寄耿天骘
作者：郭祥正
朝代：宋

耿夫子，闻悬车。齿清发绀殊未老，璨璨满腹怀明珠。耻随黄雀啄官粟，矫翼直与冥鸿俱。东城之下，言还旧庐。田有秫稻，池有嘉鱼。林有美木，圃有青蔬。笑傲樽俎，俯仰琴书。与其折腰以群辱，孰若洁身而自娱。予将蹴滔天之高浪，跨横海之长鲸。揽午夜之明月，邀逸驾于赤城。酌王母之琼液，献商皓之玉觥。于是挥手景驻，长啸风生。投冠缨于下土，化鳞鬣于北溟也。
殇愁
作者：郭祥正
朝代：宋

气氛氛兮隘如，魂扬扬兮宁居。
慧言在耳兮畴能舍诸，异质沈壤兮委夫顽虚。
鸿雁零飞兮若独何趋，兰茞早悴兮天孰与辜。
雄嗥雌啼兮巢失佳雏，天地黯黯兮风雨呼呼。
旐翩翩兮导衢，夜冥冥兮永殊。
樽有醑兮鼎有鱼，享弗享兮日月云徂。
殇愁
作者：郭祥正
朝代：宋

气氛氛兮隘如，魂飏飏兮宁居。慧言在耳兮畴能舍诸，异质沈壤兮委夫顽虚。鸿雁零飞兮若独何趋，兰茝早悴兮天孰与辜。雄嗥雌啼兮巢失佳雏，天地黯黯兮风雨呼呼。旐翩翩兮导衢，夜冥冥兮永殊。樽有醑兮鼎有鱼，享弗享兮日月云徂。
殤愁
作者：郭祥正
朝代：宋

氣氛氛兮隘如，魂颺颺兮寧居。
慧言在耳兮疇能捨諸，異質沈壤兮委夫頑虚。
鴻雁零飛兮若獨何趨，蘭茞早悴兮天孰與辜。
雄嗥雌啼兮巢失佳雛，天地黯黯兮風雨呼呼。
旐翩翩兮導衢，夜冥冥兮永殊。
樽有醑兮鼎有魚，享弗享兮日月云徂。
泛江
作者：郭祥正
朝代：宋

士有以处兮，无亩以耕。
眷余绪之尚抽兮，慨慈亲以迟荣。
徐虚缩瑟以内习兮，予实愧乎先民之心。
惚怳恻怆其不得已兮，被命于九江之浔。
戴皇天之休兮，廪足以饱。
度白日之难兮，谁察予情。
汹汹兮北风，怒浪兮滔天。
抚慈膝兮出门，泪涟洏兮就船。
事将有责兮，死岂予之所畏。
盖忠未足以尽报兮，孝未克以自信。
惟行止之坎坎兮，适简罪以冀生。
度白日之难兮，谁察予情。
蛟囓齿兮岸摧，蜃矫首兮渡分。
妖鳞怪鬛曾莫识其名兮，怒谺牙以相瞩。
数将倾而还復兮，予委命乎上灵。
幸生全而就泊兮，夜风止而月吐。
旷上下之澄澈兮，适纵观乎琉璃之府。
北斗扬光兮，百怪潜伏。
岸芷露翠兮，汀兰放芬。
起予思之无穷兮，既跼影以自慰，又苦辞以招魂。
辞曰：始凶终吉，魂兮归来，奚往而失。
泛江
作者：郭祥正
朝代：宋

士有以处兮，无亩以耕。眷馀绪之尚抽兮，慨慈亲以迟荣。徐虚缩瑟以内习兮，予实愧乎先民之心。惚恍恻怆其不得已兮，被命于九江之浔。戴皇天之休兮，廪足以饱。度白日之难兮，谁察予情。汹汹兮北风，怒浪兮滔天。抚慈膝兮出门，泪涟洏兮就船。事将有责兮，死岂予之所畏。盖忠未足以尽报兮，孝未克以自信。惟行止之坎坎兮，适简罪以冀生。度白日之难兮，谁察予情。蛟齧齿兮岸摧，蜃矫首兮渡分。妖鳞怪鬣曾莫识其名兮，怒谺牙以相瞩。数将倾而还复兮，予委命乎上灵。幸生全而就泊兮，夜风止而月吐。旷上下之澄澈兮，适纵观乎琉璃之府。北斗扬光兮，百怪潜伏。岸芷露翠兮，汀兰放芬。起予思之无穷兮，既局影以自慰，又苦辞以招魂。辞曰：始凶终吉，魂兮归来，奚往而失。
泛江
作者：郭祥正
朝代：宋

士有以處兮，無畝以耕。
眷餘緒之尚抽兮，慨慈親以遲榮。
徐虚縮瑟以內習兮，予實愧乎先民之心。
惚怳惻愴其不得已兮，被命于九江之潯。
戴皇天之休兮，廩足以飽。
度白日之難兮，誰察予情。
汹汹兮北風，怒浪兮滔天。
撫慈膝兮出門，淚漣洏兮就船。
事將有責兮，死豈予之所畏。
蓋忠未足以盡報兮，孝未克以自信。
惟行止之坎坎兮，適簡罪以冀生。
度白日之難兮，誰察予情。
蛟囓齒兮岸摧，蜃矯首兮渡分。
妖鱗怪鬛曾莫識其名兮，怒谺牙以相矚。
數將傾而還復兮，予委命乎上靈。
幸生全而就泊兮，夜風止而月吐。
曠上下之澄澈兮，適縱觀乎琉璃之府。
北斗揚光兮，百怪潛伏。
岸芷露翠兮，汀蘭放芬。
起予思之無窮兮，既跼影以自慰，又苦辭以招魂。
辭曰：始凶終吉，魂兮歸來，奚往而失。
留君仪哀词
作者：郭祥正
朝代：宋

怀伊人兮，漳水之湄。爰结好之初兮，予方出乎陷阱之羁縻。彼知予之横罹兮，眷茕茕而弗支。氛侵侵而袭人兮，子独赠我以兰芝。芳芬芬而爽吾衷兮，虽厄穷而弗疑。言涓涓而洗吾耳兮，寂尘听而凄其。炊嘉黍而纳吾腹兮，使朝则忘饥。采薜荔为予之服兮，慨前修之可追。脂吾车而秣吾驷兮，造仙的之幽奇。煮甘溜而茗酌兮，珍盘进乎离支。唱则和兮，迭指摘其醇醨。同底于道兮，遵圣渚为之归。聊容与以卒岁兮，曾弗察乎白驹之骛驰。泊中吉而启行兮，觞桂浆以违离。惕南北之缅邈兮，蹇形影之颓衰。歌激扬而再发兮，泪浪浪以沾衣。马悲鸣而仰顾，仆弛负以增欷。行云住而黯惨，去鸟返而低迷。岁聘介而一至兮，孰敢为之后期。幸再往而再复兮，释予心之思也。忽承讣以踯躅兮，行不知其所之也。嗟若人之蕴美兮，天其夺之速也。蹇松柏之枯折兮，恶植则滋以荣也。考大空之役物兮，必善抟而化之也。将为麟为凤兮，对明世而出也。将为兰为荪兮，芬馨香而荐上帝也。将为江为河以济舟也，将为雨为露而泽物也。将复为人兮，英华于士林也。将为仙为神兮，自适于逍遥之境也。呜呼，以甚塞之怀兮，测乎无涯之眹。以有限之情兮，导乎无穷之悲。呜呼，其有知乎，其无知乎？吾其能久乎，吾将从子于重泉之游乎，吾又何词之哀乎。
留君仪哀词
作者：郭祥正
朝代：宋

怀伊人兮，漳水之湄。
爰结好之初兮，予方出乎陷穽之羁縻。
彼知予之横罹兮，眷茕茕而弗支。
氛侵侵而袭人兮，子独赠我以兰芝。
芳芬芬而爽吾衷兮，虽厄穷而弗疑。
言涓涓而洗吾耳兮，寂尘听而凄其。
炊嘉黍而纳吾腹兮，使朝则忘饥。
采薜荔为予之服兮，慨前修之可追。
脂吾车而秣吾驷兮，造仙的之幽奇。
煮甘溜而茗酌兮，珍盘进乎离支。
唱则和兮，迭指摘其醇醨。
同底于道兮，遵圣渚为之归。
聊容与以卒岁兮，曾弗察乎白驹之骛驰。
泊中吉而启行兮，觞桂浆以违离。
惕南北之缅邈兮，蹇形影之頽衰。
歌激扬而再发兮，泪浪浪以沾衣。
马悲鸣而仰顾，仆弛负以增欷。
行云住而黯惨，去鸟返而低迷。
岁聘介而一至兮，孰敢为之后期。
幸再往而再復兮，释予心之思也。
忽承讣以踯躅兮，行不知其所之也。
嗟若人之藴美兮，天其夺之速也。
蹇松柏之枯折兮，恶植则滋以荣也。
考大空之役物兮，必善抟而化之也。
将为麟为凤兮，对明世而出也。
将为兰为荪兮，芬馨香而荐上帝也。
将为江为河以济舟也，将为雨为露而泽物也。
将復为人兮，英华于士林也。
将为仙为神兮，自适于逍遥之境也。
呜呼，以甚塞之怀兮，测乎无涯之眹。
以有限之情兮，导乎无穷之悲。
呜呼，其有知乎，其无知乎？吾其能久乎，吾将从子于重泉之游乎，吾又何词之哀乎。
留君儀哀詞
作者：郭祥正
朝代：宋

懷伊人兮，漳水之湄。
爰結好之初兮，予方出乎陷穽之羈縻。
彼知予之横罹兮，眷煢煢而弗支。
氛侵侵而襲人兮，子獨贈我以蘭芝。
芳芬芬而爽吾衷兮，雖厄窮而弗疑。
言涓涓而洗吾耳兮，寂塵聽而凄其。
炊嘉黍而納吾腹兮，使朝則忘饑。
采薜荔爲予之服兮，慨前修之可追。
脂吾車而秣吾駟兮，造仙的之幽奇。
煮甘溜而茗酌兮，珍盤進乎離支。
唱則和兮，迭指摘其醇醨。
同底于道兮，遵聖渚爲之歸。
聊容與以卒歲兮，曾弗察乎白駒之騖馳。
泊中吉而啟行兮，觴桂漿以違離。
惕南北之緬邈兮，蹇形影之頽衰。
歌激揚而再發兮，淚浪浪以沾衣。
馬悲鳴而仰顧，僕弛負以增欷。
行雲住而黯慘，去鳥返而低迷。
歲聘介而一至兮，孰敢爲之後期。
幸再往而再復兮，釋予心之思也。
忽承訃以躑躅兮，行不知其所之也。
嗟若人之藴美兮，天其奪之速也。
蹇松柏之枯折兮，惡植則滋以榮也。
考大空之役物兮，必善摶而化之也。
將爲麟爲鳳兮，對明世而出也。
將爲蘭爲蓀兮，芬馨香而薦上帝也。
將爲江爲河以濟舟也，將爲雨爲露而澤物也。
將復爲人兮，英華于士林也。
將爲仙爲神兮，自適于逍遙之境也。
嗚呼，以甚塞之懷兮，測乎無涯之眹。
以有限之情兮，導乎無窮之悲。
嗚呼，其有知乎，其無知乎？吾其能久乎，吾將從子于重泉之游乎，吾又何詞之哀乎。
石室游
作者：郭祥正
朝代：宋

端城之北，径五六里。
有石室兮洞开，其上则七山建斗司天之喉舌，其下则渊泉不流渟碧一杯。
窥之则肌髮冰，酌之则烦心灰。
四傍则石乳玲珑，中敞圆盖。
窈窈万丈，莫穷其厓。
孰纳忠兮，嗟肺肝之已露。
孰止戈兮，束兵仗而相挨。
俨卫士之行列，肃庭臣之序排。
纷披披兮蒂萼，粲枞枞兮条枚。
安而不可动者为梁为栋，奔而不可止者为虎为豺。
龟闯首兮屏息，虬奋鳞兮抟雷。
怪怪奇奇兮，千变万态。
愈视愈久兮，惚恍惊猜。
何人境之俯近而仙宇之秘异如此者哉。
萝卷风兮窈窕，春渍芳兮不回。
或命佳客，或寓幽怀。
考二李之劲笔，皆一时之遗材。
援玉琴以写咏，怅夕阳之易頽。
方谢事以言返，眷兹室而徘徊。
云愀容兮泱漭，鸟送音兮悲哀。
况百年之将尽，邈夫万里奚復来。
石室游
作者：郭祥正
朝代：宋

端城之北，徑五六里。
有石室兮洞開，其上則七山建斗司天之喉舌，其下則淵泉不流渟碧一杯。
窺之則肌髮冰，酌之則煩心灰。
四傍則石乳玲瓏，中敞圓蓋。
窈窈萬丈，莫窮其厓。
孰納忠兮，嗟肺肝之已露。
孰止戈兮，束兵仗而相挨。
儼衛士之行列，肅庭臣之序排。
紛披披兮蒂萼，粲樅樅兮條枚。
安而不可動者爲梁爲棟，奔而不可止者爲虎爲豺。
龜闖首兮屏息，虬奮鱗兮摶雷。
怪怪奇奇兮，千變萬態。
愈視愈久兮，惚恍驚猜。
何人境之俯近而仙宇之秘異如此者哉。
蘿卷風兮窈窕，春漬芳兮不回。
或命佳客，或寓幽懷。
考二李之勁筆，皆一時之遺材。
援玉琴以寫詠，悵夕陽之易頽。
方謝事以言返，眷兹室而徘徊。
雲愀容兮泱漭，鳥送音兮悲哀。
况百年之將盡，邈夫萬里奚復來。
石室游
作者：郭祥正
朝代：宋

端城之北，径五六里。有石室兮洞开，其上则七山建斗司天之喉舌，其下则渊泉不流渟碧一杯。窥之则肌发冰，酌之则烦心灰。四傍则石乳玲珑，中敞圆盖。窈窈万丈，莫穷其厓。孰纳忠兮，嗟肺肝之已露。孰止戈兮，束兵仗而相挨。俨卫士之行列，肃庭臣之序排。纷披披兮蒂萼，粲枞枞兮条枚。安而不可动者为梁为栋，奔而不可止者为虎为豺。龟闯首兮屏息，虬奋鳞兮抟雷。怪怪奇奇兮，千变万态。愈视愈久兮，惚恍惊猜。何人境之俯近而仙宇之秘异如此者哉。萝卷风兮窈窕，春渍芳兮不回。或命佳客，或寓幽怀。考二李之劲笔，皆一时之遗材。援玉琴以写咏，怅夕阳之易颓。方谢事以言返，眷兹室而徘徊。云愀容兮泱漭，鸟送音兮悲哀。况百年之将尽，邈夫万里奚复来。
补到难
作者：郭祥正
朝代：宋

到乎难哉，碧落之洞天。上有岚壁之瑶局，下有澄溪之碧澜。碧澜之下，寸寸秋色。目窥之而可量，手搴之而莫得。窦容光而练飞，岩渍阴而乳滴。如长人，如巨蛇，如翔龙，如镆铘，如倒植之莲，如已剖之瓜，如触邪之獬豸，如蚀月之虾蟆。或断而卧，或起而立，或欲斗而抟，或惊顾而呀。若斯石也，吁可怪耶。何诡绝之异观，尝置之于幽遐。到乎难哉，长萝美秀，瘦木竦直。香撄寒而自媚，名概询而鲜识。烟霏霏而引素，云悠悠而奋翼。亟模似其变态，已灭然而无迹。崩澌远响，罄落瑟续。聆之愈深，咏之不足。欲幽栖而忘返，尚徘徊而眷禄。彼宁待乎世人，盖有要于仙躅。到乎难哉，信夫到之难也。匪到之难，知乐此以为难。知乐此矣，能久处之又为难。余故补到难以题篇些。
补到难
作者：郭祥正
朝代：宋

到乎难哉，碧落之洞天。
上有岚壁之瑶局，下有澄溪之碧澜。
碧澜之下，寸寸秋色。
目窥之而可量，手搴之而莫得。
窦容光而练飞，岩渍阴而乳滴。
如长人，如巨蛇，如翔龙，如镆铘，如倒植之莲，如已剖之瓜，如触邪之獬豸，如蚀月之虾蟆。
或断而卧，或起而立，或欲鬬而抟，或惊顾而呀。
若斯石也，吁可怪耶。
何诡绝之异观，尝置之于幽遐。
到乎难哉，长萝美秀，瘦木竦直。
香撄寒而自媚，名概询而鲜识。
烟霏霏而引素，云悠悠而奋翼。
亟模似其变态，已灭然而无迹。
崩澌远响，罄落瑟续。
聆之愈深，咏之不足。
欲幽栖而忘返，尚徘徊而眷禄。
彼宁待乎世人，盖有要于仙躅。
到乎难哉，信夫到之难也。
匪到之难，知乐此以为难。
知乐此矣，能久处之又为难。
余故补到难以题篇些。
補到難
作者：郭祥正
朝代：宋

到乎難哉，碧落之洞天。
上有嵐壁之瑤局，下有澄溪之碧瀾。
碧瀾之下，寸寸秋色。
目窺之而可量，手搴之而莫得。
竇容光而練飛，巖漬陰而乳滴。
如長人，如巨蛇，如翔龍，如鏌鋣，如倒植之蓮，如已剖之瓜，如觸邪之獬豸，如蝕月之蝦蟆。
或斷而卧，或起而立，或欲鬬而摶，或驚顧而呀。
若斯石也，吁可怪耶。
何詭絕之異觀，嘗置之于幽遐。
到乎難哉，長蘿美秀，瘦木竦直。
香攖寒而自媚，名概詢而鮮識。
烟霏霏而引素，雲悠悠而奮翼。
亟模似其變態，已滅然而無跡。
崩澌遠響，罄落瑟續。
聆之愈深，詠之不足。
欲幽棲而忘返，尚徘徊而眷祿。
彼寧待乎世人，蓋有要于仙躅。
到乎難哉，信夫到之難也。
匪到之難，知樂此以爲難。
知樂此矣，能久處之又爲難。
余故補到難以題篇些。
言归
作者：郭祥正
朝代：宋

休欤归乎，何为而言哉。予七龄而孤兮，托慈育以苟生。捉手以笔兮，口授以经。绪先子之素训兮，夜未央而丁宁。既束发以就学兮，入必问其与游。闻道之进兮，曰使我以忘忧。课蚕而织兮，纫衣以先汝。使弗坠业兮，我劳而汝处。慨薄德之眇末兮，今愈壮而不扬。吾母耄兮，恋故乡。虽得邑而禄兮，曾寤寐之弗遑。与音问之吉兮，孰若朝夕而在傍。谁絷予足兮，眷白云之徜徉。还印绶于有司兮，贤守足以往诉。将俟代而返兮，念岁月之云暮。休欤归乎，春山崺崺，春水瀰瀰，春蒲濯濯，春鱼尾尾。吾亲在前，吾子在后，饮甘涤洁，以介眉寿。
言归
作者：郭祥正
朝代：宋

休欤归乎，何为而言哉。
予七龄而孤兮，託慈育以苟生。
捉手以笔兮，口授以经。
绪先子之素训兮，夜未央而丁宁。
既束髮以就学兮，入必问其与游。
闻道之进兮，曰使我以忘忧。
课蚕而织兮，纫衣以先汝。
使弗坠业兮，我劳而汝处。
慨薄德之眇末兮，今愈壮而不扬。
吾母耄兮，恋故乡。
虽得邑而禄兮，曾寤寐之弗遑。
与音问之吉兮，孰若朝夕而在傍。
谁絷予足兮，眷白云之徜徉。
还印绶于有司兮，贤守足以往诉。
将俟代而返兮，念岁月之云暮。
休欤归乎，春山崺崺，春水瀰瀰，春蒲濯濯，春鱼尾尾。
吾亲在前，吾子在后，饮甘涤洁，以介眉寿。
言歸
作者：郭祥正
朝代：宋

休歟歸乎，何爲而言哉。
予七齡而孤兮，託慈育以苟生。
捉手以筆兮，口授以經。
緒先子之素訓兮，夜未央而丁寧。
既束髮以就學兮，入必問其與游。
聞道之進兮，曰使我以忘憂。
課蠶而織兮，紉衣以先汝。
使弗墜業兮，我勞而汝處。
慨薄德之眇末兮，今愈壯而不揚。
吾母耄兮，戀故鄉。
雖得邑而祿兮，曾寤寐之弗遑。
與音問之吉兮，孰若朝夕而在傍。
誰縶予足兮，眷白雲之徜徉。
還印綬于有司兮，賢守足以往訴。
將俟代而返兮，念歲月之云暮。
休歟歸乎，春山崺崺，春水瀰瀰，春蒲濯濯，春魚尾尾。
吾親在前，吾子在後，飲甘滌潔，以介眉壽。
逍遙園
作者：郭祥正
朝代：宋

逍遙有水一溪，有竹三畝。
蘭芬菊芳，松老石瘦。
堂居其中，亭列左右。
菲菲兮春榮，陰陰兮夏茂。
孤猿嘯兮秋夜長，空桑嗥兮冬雪晝。
山之名兮人莫知，公爲主兮天所授。
其或要佳賓，酌醇酎。
清吟得韻兮，非人世之絲篁。
屬筆成篇兮，發天機之錦繡。
方且登高臺，挹遠岫。
俯仰羣仙，咨詢遐壽。
脱輪蹄之縈，服烟霞之秀。
于斯時也，一舉九萬兮，吾不知其爲用。
嗒焉自喪兮，吾不知其爲偶。
翛兮窅兮，非無之無。
寂兮息兮，非有之有。
無何亦何得而名，有竅則竅遽能久。
至若聽出于垣，觀入于牖。
此鄙士之常習，又安得與夫逍遙主人而爲之友也哉。
逍遥园
作者：郭祥正
朝代：宋

逍遥有水一溪，有竹三亩。兰芬菊芳，松老石瘦。堂居其中，亭列左右。菲菲兮春荣，阴阴兮夏茂。孤猿啸兮秋夜长，空桑嗥兮冬雪昼。山之名兮人莫知，公为主兮天所授。其或要佳宾，酌醇酎。清吟得韵兮，非人世之丝篁。属笔成篇兮，发天机之锦绣。方且登高台，挹远岫。俯仰群仙，咨询遐寿。脱轮蹄之萦，服烟霞之秀。于斯时也，一举九万兮，吾不知其为用。嗒焉自丧兮，吾不知其为偶。翛兮窅兮，非无之无。寂兮息兮，非有之有。无何亦何得而名，有窍则窍遽能久。至若听出于垣，观入于牖。此鄙士之常习，又安得与夫逍遥主人而为之友也哉。
逍遥园
作者：郭祥正
朝代：宋

逍遥有水一溪，有竹三亩。
兰芬菊芳，松老石瘦。
堂居其中，亭列左右。
菲菲兮春荣，阴阴兮夏茂。
孤猿啸兮秋夜长，空桑嗥兮冬雪昼。
山之名兮人莫知，公为主兮天所授。
其或要佳宾，酌醇酎。
清吟得韵兮，非人世之丝篁。
属笔成篇兮，发天机之锦绣。
方且登高台，挹远岫。
俯仰羣仙，咨询遐寿。
脱轮蹄之萦，服烟霞之秀。
于斯时也，一举九万兮，吾不知其为用。
嗒焉自丧兮，吾不知其为偶。
翛兮窅兮，非无之无。
寂兮息兮，非有之有。
无何亦何得而名，有窍则窍遽能久。
至若听出于垣，观入于牖。
此鄙士之常习，又安得与夫逍遥主人而为之友也哉。
采薇山之巔贈張無夢先生
作者：郭祥正
朝代：宋

先生曰采薇山之巔兮，吾非求爲之仙。
吾無一畝之宅，一丘之田。
饑食山之薇，渴飲山之泉。
巖爲吾居兮，鹿爲吾馬。
吾豈不足兮，翺翔乎山之間。
彼世俗之混混兮，嗟苦短之白日。
此一身之悠悠兮，聊自樂以窮年。
彼塵埃之荏苒兮，此雲烟之綿聯。
誰謂才之大兮，慨匠氏之弗取。
吾獨幸其弗取兮，森葱蒼而自全。
粤吾君之爲治兮，三王之聖。
而吾相之爲輔兮，伊周之賢。
吾父吾母兮，皆善終以天算。
進何憂而退何憾兮，養吾氣之浩然。
弟子進而贊曰：采薇山之巔兮，其樂也如此。
衣曳曳而情飄飄兮，願執轡而往焉。
雜言寄耿天隲
作者：郭祥正
朝代：宋

耿夫子，聞懸車。
齒清髮紺殊未老，璨璨滿腹懷明珠。
恥隨黄雀啄官粟，矯翼直與冥鴻俱。
東城之下，言還舊廬。
田有秫稻，池有嘉魚。
林有美木，圃有青蔬。
笑傲樽俎，俯仰琴書。
與其折腰以羣辱，孰若潔身而自娛。
予將蹴滔天之高浪，跨横海之長鯨。
攬午夜之明月，邀逸駕于赤城。
酌王母之瓊液，獻商皓之玉觥。
於是揮手景駐，長嘯風生。
投冠纓于下土，化鱗鬣于北溟也。
點絳唇
作者：郭章
朝代：宋

翠柏丹崖，碧雲深鎖神仙府。勢盤龍虎。樓觀雄中土。我欲停時，又恐斜陽暮。黃塵路。客懷良苦。滿目西山雨。
河傳
作者：郭詎
朝代：宋

大官無悶。剛被傍人、竟來相問。又難為□□敷臣。且只將、甘草論。樸消大戟並銀粉。疏風緊。甘草閒相混。及至下來，轉殺他人。爾甘草、有一分。
木蘭花·玉樓春
作者：鄒應龍
朝代：宋

吾家二老。前有高平生癸卯。若到今辰。詎止榮華九十齡。共惟伯母。九十新年還又五。五五相承。好看重逢乙已春。
詠竹
作者：鄒浩
朝代：宋

竹，竹。
瀕江，遶屋。
聲泠泠，影矗矗。
霜雪難侵，塵埃莫瀆。
梢雲齊老松，带日映寒菊。
籜置頂上高冠，葉成樽中美祿。
行看威鳳飽相從，不但子猷情最熟。
詠菊
作者：鄒浩
朝代：宋

菊，菊。
叢叢，簇簇。
種階除，脱巖谷。
玉幹碧鮮，金英黄郁。
争妍無小桃，結好有修竹。
滿泛醇酒千杯，高簪道巾一幅。
庭前子美休作詩，籬外淵明自留目。
雲溪文慶長老畫像贊
作者：鄒浩
朝代：宋

不選在在處處，長是哆哆啝啝。
飯了要睡便睡，睡了要歌便歌。
呵呵呵呵呵呵，且道一把茅下。
翁子三家村裏，老婆相去幾何。
咦。
雪霽梅月曲
作者：鄒登龍
朝代：宋

羌玄圃兮玉英，蹇冰輪兮太清。
猗縞袂兮誰子，粲一笑兮傾城。
倚橫吹兮寄哀思，擥幽香兮補騷情。
促拍醜奴兒
作者：鄧剡
朝代：宋

睡起怯春寒。海棠花、開未開間。莫言春色三分二，朱顏綠鬢，栽花種竹，誰似君閒。侯印舊家氈。早天邊、飛詔催還。從今歲歲稱觴處，人如玉雪，花如錦繡，福壽如山。
念奴嬌
作者：鄧剡
朝代：宋

水天空闊，恨東風不惜、世間英物。蜀鳥吳花殘照裡，忍見荒城頹壁。銅雀春情，金人秋淚，此恨憑誰雪。堂堂劍氣，鬥牛空認奇傑。那信江海餘生，南行萬里，不放扁舟發。正為鷗盟留醉眼，細看濤聲雲滅。睨柱吞嬴，回旗走懿，千古衝冠發。伴人無寐，秦淮應是孤月。
文文山畫像贊
作者：鄧剡
朝代：宋

目煌煌兮疏星曉寒，氣英英兮晴雷殷山。
頭碎柱而璧完，血化碧而心丹。
嗚呼，誰謂斯人不在世間。
望夫山
作者：鄧剡
朝代：宋

朝望夫，暮望夫，一夕化作山石枯。
潮水去却回，行人來不來。
木蘭花慢
作者：鄧剡
朝代：宋

步涼颸綠野，□鍾鼓、□園林。有騎竹更生，扶藜未老，歌舞堂陰。金鞭半橫玉帶，燁神人、風度五雲深。大耐自應鶴骨，活人總是天心。壽蒲香晚尚堪斟。梧竹對瀟森。早問道燕城，衣裁繡袞，臺築黃金。天瓢正消幾滴，化中原、焦土作甘霖。卻伴赤松未晚，碧桃花下橫琴。
燭影搖紅
作者：鄧剡
朝代：宋

郢雪歌高，天教鶴子參鳴和。薰風旌節瑞華□，光動垂弧左。早是煙樓撞破。更明珠、重添一顆。鏡容中夜，摩頂欣然，石麟天墮。未羨眉山，兩峰兒子中峰我。推賢世世珥金貂，何況陰功大。欲寫弄獐書賀。愧無功、難消玉果。摩挲老眼，曾識英雄，試啼則個。
過秦樓
作者：鄧有功
朝代：宋

燕蹴飛紅，鶯遷新綠，幾陣晚來風急。謝家池館，金谷園林，還又把春虛擲。年時恨雨愁雲，物換星移，有誰曾憶。把一尊試酹，落花芳草，總成塵跡。頻自笑、流浪孤萍，沾泥弱絮，有底困春無力。銀屏香暖，寶簟波寒，又負月明今夕。往事夢裡，沈思惟有羅襟，淚痕猶溼。奈垂楊萬縷，不繫西風白日。
點絳唇
作者：鄧有功
朝代：宋

捲上珠簾，晚來一陣東風惡。客懷蕭索。看盡殘花落。自把銀瓶，買酒成孤酌。傷漂泊。知音難託。悶倚闌干角。
中秋無月肯堂邀小酌賦三五七言
作者：鄧深
朝代：宋

雨飄零，風凄清。
坐念今夕月，知從何處明。
未須無月更作惡，但願有酒常同傾。
訴衷情
作者：鄧肅
朝代：宋

乘鸞縹緲過三山。遊戲下人間。金尊不辭頻倒，春色上朱顏。依暖玉，掠風鬟。語關關。惟愁漏短，雨散雲飛，騎月空還。
訴衷情
作者：鄧肅
朝代：宋

從來雲雨過巫山。只託夢魂間。何如醉逢傾國，春到一瓢顏。歌窈窕，舞雙鬟。掩雲關。重城五鼓，月下西樓，不忍輕還。
訴衷情
作者：鄧肅
朝代：宋

龍頭一語定閩山。黃色上眉間。詔書促歸金闕，玉帶侍天顏。攏象板，嚲宮鬟。唱陽關。從容禁闥，若念林泉，應寄書還。
長相思令·長相思
作者：鄧肅
朝代：宋

紅花飛。白花飛。郎與春風同別離。春歸郎不歸。雨霏霏。雪霏霏。又是黃昏獨掩扉。孤燈隔翠帷。
長相思令·長相思
作者：鄧肅
朝代：宋

一重溪。兩重溪。溪轉山迴路欲迷。朱闌出翠微。梅花飛。雪花飛。醉臥幽亭不掩扉。冷香尋夢歸。
長相思令·長相思
作者：鄧肅
朝代：宋

一重山。兩重山。山遠天高煙水寒。相思楓葉丹。菊花開，菊花殘。雁已西飛人未還。一簾風月閒。
苞苴行
作者：鄭俠
朝代：宋

苞苴来，苞苴去，封書裹信不得住。
君不見箕山之下有仁人，室無杯器，以手捧水，不願風瓢掛高樹。
園中錦被花始開一枝紅白二色趙守以二詩見報依韻答之·其一
作者：鄭剛中
朝代：宋

兩種色，一枝花。
何郎汗湯餠，妃子醉流霞。
寂寥難伴山齋客，風味宜歸太守家。
最樂居士一日舉兜率說和尚話頭云撥草拈風且圖見性只今性在甚處既得見性便脫生死臘月三十日如何脫得既脫生死便知去處眼光落地向什麽處去觀如居士戲作伽陀云
作者：鄭剛中
朝代：宋

莫疑慮，莫疑慮，順風開帆逆風住。
要尋路，要尋路，直西須向東門去。
但看枯藤倒掛天，山前幾度三春雨。
臨行小頌别見春清潯二老
作者：鄭剛中
朝代：宋

不在四旁，亦非中央。
箇中生出老村漢，看盡桃花歸故鄉。
念奴嬌
作者：鄭域
朝代：宋

東陵美景，有輕煙和月，斜風吹雨。一體龍鬚隨地轉，不學松蘿兒女。結就員青，收來掌握，猶帶金盤露。拍浮金井，水花零亂飛舞。誰信六月飄霜，破開落刃，散銀絲金縷。冷碧悽香縈齒頰，洗我塵襟煩暑。杜老吟詩，已公留客，此興無今古。安期非誕，世間有棗如許。
念奴嬌
作者：鄭域
朝代：宋

素肌瑩淨，隔鮫綃貼襯，猩紅妝束。火傘飛空熔不透，一塊玲瓏冰玉。破暑當筵，褪衣剝帶，微露真珠肉。中心些子，向人何大焦縮。應恨舊日楊妃，塵埃走遍，向南閩西蜀。困入筠籠消黯攪，香色精神愁蹙。賴有君謨，為傳家譜，不棄青黃綠。到頭甜口，是人都要圜熟。
念奴嬌
作者：鄭域
朝代：宋

嗟來咄去，被天公、把做小兒調戲。蹀雪龍庭歸未久，還促炎州行李。不半年間，北胡南越，一萬三千里。征衫著破，著衫人、可知矣。休問海角天涯，黃蕉丹荔，自足供甘旨。泛綠依紅無個事，時舞斑衣而已。救蟻藤橋，養魚盆沼，是亦經綸耳。伊周安在，且須學老萊子。
念奴嬌
作者：鄭域
朝代：宋

水晶宮殿，放三千龍女，凌波浮浴。花裡雕房分洞戶，隱隱釘頭齊簇。處子嬌羞，碧裙無袖，密護圓瑳玉。堤頭微露，半身猶掩金綠。知是紫府筵開，□隨纖指，出玲瓏窗屋。倩剝霓裳輕手搔，掐損些些香玉。端的中心，密藏芳意，苦苦何時足。巴城憔悴，採歌猶聞新曲。
念奴嬌
作者：鄭域
朝代：宋

蕊宮仙子，愛痴兒、不禁三偷家果。棄核成根傳漢苑，依舊風煙難□。老養丹砂，長留紅臉，點透胭脂顆。金盤盛處，恍然天上新墮。莫厭對此飛觴，千年一熟，異人間梨棗。劉阮塵緣猶未斷，卻向花間飛過。爭似蓮枝，摘來滿把，鶯嘴平分破。餐霞嚼露，鎮長歌醉蓬島。
桃源憶故人
作者：鄭域
朝代：宋

東風料峭寒吹面。低下繡簾休卷。憔悴怕他春見。一任鶯花怨。新愁不受詩排遣。塵滿玉毫金硯。若問此愁深淺。天闊浮雲遠。
八聲甘州
作者：鄭夢協
朝代：宋

大江流日夜，客心愁、不禁晚來風。把英雄□氣，興衰餘事，吹散無蹤。但有山圍故國，依舊夕陽中。直北神州路，幾點飛鴻。欲問周郎赤壁，嘆沙沈斷戟，煙鎖艨艟。聽波聲如語，空亂荻花叢。甚雲間、平安信少，到黃昏、偏映落霞紅。蓴鱸美，扁舟歸去，相伴漁翁。
隠居謠
作者：鄭思肖
朝代：宋

布衣暖，菜羹香，詩書滋味長。
憶秦娥
作者：鄭文妻
朝代：宋

花深深。一鉤羅襪行花陰。行花陰。閒將柳帶，細結同心。日邊訊息空沈沈。畫眉樓上愁登臨。愁登臨。海棠開後，望到如今。
訴衷情
作者：鄭楷
朝代：宋

酒旗搖曳柳花天。鶯語軟於綿。碎綠未盈芳沼，倒影蘸鞦韆。奩玉燕，套金蟬。負華年。試問歸期，是酴醿後，是牡丹前。
念奴嬌
作者：鄭清之
朝代：宋

楚天霜曉，看老來秋圃，寒花猶在。金闕栽培端正色，全勝東籬風采。雅韻清虛，幽香淡泊，惟有陶家愛。由他塵世，落紅愁處如海。多少風雨飄搖，夫君何素，晚節應難改。休道三閭曾舊識，輕把木蘭相對。延桂同盟，索梅為友，不復嬌春態。年年秋後，笑觀芳草蕭艾。
菊坡疊遣梅什忽惠蘭芽此變風也敢借前韵效楚詞一章以謝來辱
作者：鄭清之
朝代：宋

霜雰雰兮風乍力，草變衰兮蛩罷織。
思秋蘭兮委蕭艾，望椒丘兮聊止息。
悵佳人兮既遠，紛吾美兮誰識。
忽有人兮好修，遺予佩兮春色。
茁瓊芽兮九畹，带杜衡兮被石。
凜增冰兮峩峩，杳光風兮驟得。
卜蘭居兮南坡，拂余龜兮食墨。
重修龍堂詩
作者：鄭漻
朝代：宋

龍德蟠際，在蟲莫知。
實尸雨霖，鞭雷摇幟。
蠢蠢生齒，腹饑謀食。
四時罔避，力穡藝稷。
耕深耰疾，人不勝天。
雲蒸霧滃，頼龍以全。
茲山由里名澄江，奫淪崒嵂龍之汪。
飛液遇坎堪濫觴，荆扉挹啖逾蔗漿。
焦土石裂暍欲僵，捧甖膏流收豐穰。
天漏資車翻手强，掃氛駁翳開扶桑。
鄭公慶餘森珪璋，使君成民神且康。
報功新廟益熾昌，龍兮無專白雲鄉。
一萼紅
作者：鄭燻初
朝代：宋

憶燕臺。正倚簾吹絮，小立望郎來。擫管調絲，塗妝綰髻，密意曾託蜂媒。空恁誤、湔裙暗約，最無奈、好夢易驚回。想見而今，淺顰雙翠，沁破妝梅。沈帶悄然寬盡，恨年時行處，紅糝蒼苔。前事重尋，幽歡難偶，鈿合空委鸞釵。這一點、相思清淚，做心下、煩惱幾時灰。數疊蠻箋怨歌，忍對花裁。
烏夜啼
作者：鄭燻初
朝代：宋

春江一望微茫。辨桅檣。無限青青麥裡、菜花黃。今古恨，登臨淚，幾斜陽。不是寄奴住處、也淒涼。
失調名
作者：鄭獬
朝代：宋

玉環妾意無渝。問君心、朝槿何如。
瑞鶴仙
作者：鄭聞
朝代：宋

醉歸來，不悟人間天上，雲雨難尋舊跡。但餘香、暗著羅衾，怎生忘得。
念奴嬌
作者：鄭覺齋
朝代：宋

捲簾酒醒，怕無言、慵理殘妝啼粉。記綰同心雙繡帶，珠箔青樓花滿。琢玉傳情，斷金訂約，總是愁根本。誰知薄悻，肯於長處尋短。舊日掌上芙蓉，新來成刺，變卻風流眼。自信華年風度在，未怕香紅春晚。恩不相酬，怨難重合，往事冰澌泮。分明訣絕，股釵還我一半。
揚州慢
作者：鄭覺齋
朝代：宋

弄玉輕盈，飛瓊淡濘，襪塵步下迷樓。試新妝才了，炷瀋水香球。記曉剪、春冰馳送，金瓶露溼，緹騎新流。甚天中月色，被風吹夢南州。尊前相見，似羞人、蹤跡萍浮。問弄雪飄枝，無雙亭上，何日重遊。我欲纏腰騎鶴，煙霄遠、舊事悠悠。但憑闌無語，煙花三月春愁。
謁金門
作者：鄭覺齋
朝代：宋

秋夜永。葉葉梧桐霜冷。皓月窺人深院靜。孤鴻窗外影。情是相思深井。恩是相思修綆。別後信音渾不定。銀瓶何處引。
洞庭君山辭
作者：鄭起
朝代：宋

山爲君兮水爲臣，水爲臣兮象爲兵。
君有定位兮兵無定形，知山知水兮知君臣之性情。
不知師不知比兮又奚知用兵之精。
余經山之外兮覩山水之杳冥，佳氣葱鬰兮或天香而龍腥。
烟雲變化兮或狗狀而人形，風濤洶湧兮或崖立而天平。
或夕陽兮漁歌，或曉霜兮鐘聲。
或雪下兮雁叫，或夜半兮鼉鳴。
或仙人張樂兮霞珮之軿軿，或神丁從駕兮車騎之轔轔。
冬寒春暖兮湖草幾番之青青，今來古往兮人物幾代之廢興。
嗟余行役兮顧鬢影之星星，無由登山臨水兮與鷗鷺盟。
北風吹袂兮又將之荆，徘徊不忍去兮聊以歌而行。
赤壁歌
作者：鄭起
朝代：宋

赤壁山，赤壁水。
江有蛟龍，野有蛇虺。
天蒼蒼，雲茫茫。
周瑜于此走曹操，聲名萬古隨風長。
念奴嬌
作者：鄭達可
朝代：宋

嫩涼如水，正一天風露，秋容如沐。明日中秋今夜月，千里清輝光足。周室姬公，唐家元軌，來享人間福。老人星瑞，光芒南照簷曲。行看裂土分茅，朱顏青鬢，好稱腰橫玉。便挽銀河斟北斗，傾作千鍾醽醁。子舍榮華，孫枝赫奕，茂盛同松竹。尊前歡笑，競將椿算為祝。
新荷葉
作者：鄭鬥煥
朝代：宋

乳鴨池塘，晴波漾綠鱗鱗。宿藕根香，夏來生意還新。蚨錢小、鈿花貼翠，相間萍星。一番雨過，一番暗展圓青。魚戲龜遊，看來猶未勝情。因憶年時，垂釣曾約輕盈。玉人何處，關情是、半卷芳心。簾風一棹，鴛鴦催起歌聲。
偈
作者：释义怀
朝代：宋

须弥顶上，不扣金钟。毕钵岩中，无人聚会。山僧倒骑佛殿，诸人反著草鞋。朝游檀特，暮到罗浮。拄杖针筒，自家收取。
偈
作者：释义怀
朝代：宋

须弥顶上，不扣金钟。
毕钵岩中，无人聚会。
山僧倒骑佛殿，诸人反着草鞋。
朝游檀特，暮到罗浮。
拄杖针筒，自家收取。
临济赞
作者：释了惠
朝代：宋

三玄非玄，三要非要。平地起戈矛，虚空剜孔窍。谁知未到黄檗山，尽大地人著贼了。
临济赞
作者：释了惠
朝代：宋

三玄非玄，三要非要。
平地起戈矛，虚空剜孔窍。
谁知未到黄檗山，尽大地人着贼了。
五祖栽松六祖担柴赞·其二
作者：释了惠
朝代：宋

无柄锄头，无根松树。万古风规，一肩荷负。至今夜夜黄梅雨。夯担不担柴，通经不识字。新州路上人，中书堂里事。三更月照东禅寺。
五祖送六祖渡江并船子接夹山赞
作者：释了惠
朝代：宋

一叶舟离港口，一桡外无可有。
子不知羞，父不觉丑。
丑恶羞惭，万年不杇。
岂不见黄梅路上数株松，带雨含烟，一似朱泾堤畔柳。
五祖送六祖渡江并船子接夹山赞
作者：释了惠
朝代：宋

一叶舟离港口，一桡外无可有。子不知羞，父不觉丑。丑恶羞惭，万年不圬。岂不见黄梅路上数株松，带雨含烟，一似朱泾堤畔柳。
偈颂七十一首
作者：释了惠
朝代：宋

山空木落，秋清露寒。
释迦卤莽，达磨湏顸。
唯有陶靖节，东篱采黄菊，
烂醉夕阳残。
偈颂七十一首·其一
作者：释了惠
朝代：宋

投胎不著，一错百错。周行七步惹尘埃，直至如今抖不落。抖不落，定慧只得将错就错。
偈颂七十一首·其一
作者：释了惠
朝代：宋

投胎不着，一错百错。
周行七步惹尘埃，直至如今抖不落。
抖不落，定慧只得将错就错。
偈颂七十一首·其一四
作者：释了惠
朝代：宋

五月端午令节，艾人苦痛不彻。
可怜病在膏肓，又被邪神所惑。
撞着太上老君，也是赤口白舌。
山僧反覆思量，别无仙方秘诀。
如今抑不得已，只得就渠身上打劫。
偈颂七十一首·其七〇
作者：释了惠
朝代：宋

生于秽土，不受点污。
目顾四方，周行七步。
看来步步讨便宜，落水也要占干处。
偈颂七十一首·其七十
作者：释了惠
朝代：宋

生于秽土，不受点污。目顾四方，周行七步。看来步步讨便宜，落水也要占乾处。
偈颂七十一首·其二〇
作者：释了惠
朝代：宋

秉太阿剑，立太平基。
卷旗青海尾，奏凯乱峰西。
弟应兄呼成活业，汝携鉏去我扶犁。
偈颂七十一首·其二十
作者：释了惠
朝代：宋

秉太阿剑，立太平基。卷旗青海尾，奏凯乱峰西。弟应兄呼成活业，汝携锄去我扶犁。
偈颂七十一首·其五十四
作者：释了惠
朝代：宋

屋前基业，屋后生涯。堂堂妙用，不假安排。暑退凉飙起，燕归鸿雁来。天台南岳，峨嵋五台。新罗击鼓大唐斋。
偈颂七十一首·其五四
作者：释了惠
朝代：宋

屋前基业，屋后生涯。
堂堂妙用，不假安排。
暑退凉飈起，燕归鸿鴈来。
天台南岳，峨嵋五台。
新罗击皷大唐斋。
偈颂七十一首·其六十四
作者：释了惠
朝代：宋

贵如圭璧，贱如泥土。镇压山川，辉腾今古。有商量，没价数。富者得之贫，贫者得之富。岂不见茶陵山下郁阇梨，骑驴踏断溪桥路。
偈颂七十一首·其六四
作者：释了惠
朝代：宋

贵如圭璧，贱如泥土。
镇压山川，辉腾今古。
有商量，没价数。
富者得之贫，贫者得之富。
岂不见茶陵山下郁阇梨，骑馿踏断溪桥路。
偈颂七十一首·其十四
作者：释了惠
朝代：宋

五月端午令节，艾人苦痛不彻。可怜病在膏肓，又被邪神所惑。撞著太上老君，也是赤口白舌。山僧反覆思量，别无仙方秘诀。如今抑不得已，只得就渠身上打劫。
偈颂七十一首·其四十四
作者：释了惠
朝代：宋

满目荆榛，亘天烈焰。百匝千重，四方八面。赵州拿得七斤衫，普化走入大悲院，蜡人眼光如掣电。
偈颂七十一首·其四四
作者：释了惠
朝代：宋

满目荆榛，亘天烈焰。
百匝千重，四方八面。
赵州拏得七斤衫，普化走入大悲院，蜡人眼光如掣电。
又
作者：释了惠
朝代：宋

箬笠蓑衣，短篷孤艇。
四海一钩，千江隻影。
不知月在飞猿岭。
又
作者：释了惠
朝代：宋

挑起悭囊，悭而不悋。
回头等一箇人，知是张何李郑。
且等且等，等到弥勒下生时，或然等得也不定。
四睡赞
作者：释了惠
朝代：宋

人兮不羁，虎兮不缚。是四憨痴，成一火落。虽然合眼只一般，也有睡著睡不著。无固无必，挨肩促膝。人梦不祥，虎梦大吉。世上有谁知，天台云羃羃。
四睡赞·其一
作者：释了惠
朝代：宋

人兮不覊，虎兮不缚。
是四憨痴，成一火落。
虽然合眼只一般，也有睡着睡不着。
四睡赞·其一
作者：释了惠
朝代：宋

人兮不羁，虎兮不缚。是四憨痴，成一火落。虽然合眼只一般，也有睡著睡不著。
小师智潮请赞
作者：释了惠
朝代：宋

㑃无讨处，强无讨处。
刚道太虚空，纯是生铁铸。
人言养子不及父，殊不知扬子江心有箇郭璞墓。
小师智潮请赞
作者：释了惠
朝代：宋

㑃无讨处，强无讨处。刚道太虚空，纯是生铁铸。人言养子不及父，殊不知扬子江心有个郭璞墓。
布袋赞
作者：释了惠
朝代：宋

扪腹一笑，笑里戈矛。背手牵囊，囊中锥刺。将谓渠侬有底聱，元来奉化只如此。
布袋赞
作者：释了惠
朝代：宋

扪腹一笑，笑裏戈矛。
背手牵囊，囊中锥刺。
将谓渠侬有底聱，元来奉化只如此。
布袋赞·其三
作者：释了惠
朝代：宋

挑起悭囊，悭而不吝。回头等一个人，知是张何李郑。且等且等，等到弥勒下生时，或然等得也不定。
普化泉大道赞
作者：释了惠
朝代：宋

酒肆屠门，街头市尾。
摇破木铎，无宫商而暗合宫商。
挑大道浆，虽不醉人而人自醉。
是则是，我问你，不知郴州城中，何似大悲院裏。
普化泉大道赞
作者：释了惠
朝代：宋

酒肆屠门，街头市尾。摇破木铎，无宫商而暗合宫商。挑大道浆，虽不醉人而人自醉。是则是，我问你，不知郴州城中，何似大悲院里。
普化赞
作者：释了惠
朝代：宋

铎掩洪钟，机如掣电。明头暗头，四方八面。一著得人憎，走入大悲院。
普化赞
作者：释了惠
朝代：宋

铎掩洪钟，机如掣电。
明头暗头，四方八面。
一着得人憎，走入大悲院。
行堂请赞
作者：释了惠
朝代：宋

髮鬅鬙，貌棱层。
没些火种，刚要传灯。
破无准之有准，起南能之不能。
有不会佛法者，许伊是箇师僧。
恐人无信，立此为凭。
行堂请赞
作者：释了惠
朝代：宋

发鬅鬙，貌棱层。没些火种，刚要传灯。破无准之有准，起南能之不能。有不会佛法者，许伊是个师僧。恐人无信，立此为凭。
观音赞
作者：释了惠
朝代：宋

字字不真，句句不实。
真实色身，何处寻觅。
无寻觅处，正观现前。
菡蓞花香水接天。
观音赞
作者：释了惠
朝代：宋

字字不真，句句不实。真实色身，何处寻觅。无寻觅处，正观现前。菡萏花香水接天。
谢三郎赞·其二
作者：释了惠
朝代：宋

箬笠蓑衣，短篷孤艇。四海一钩，千江只影。不知月在飞猿岭。
达磨赞
作者：释了惠
朝代：宋

噫吁，西来何所图。未开花五叶，先坏一茎芦，秋风吹恨满江湖。西土不拘，东土不管。口边落节，臂边拔本。自携只履赋归欤，脚下至今犹未稳。
达磨赞·其二
作者：释了惠
朝代：宋

西土不拘，东土不管。口边落节，臂边拔本。自携只履赋归欤，脚下至今犹未稳。
达磨赞·其二
作者：释了惠
朝代：宋

西土不拘，东土不管。
口边落节，臂边拔本。
自携隻履赋归欤，脚下至今犹未稳。
偈颂四首·其三
作者：释了朴
朝代：宋

桃花红，李花白，东君怯寒辨未得。且令蝴蝶舞三台，啄木和成十八拍。呵呵呵，可怜陌上游人，开眼堂堂著贼。
偈颂四首·其三
作者：释了朴
朝代：宋

桃花红，李花白，东君怯寒辨未得。
且令蝴蝶舞三台，啄木和成十八拍。
呵呵呵，可怜陌上游人，开眼堂堂着贼。
偈颂十一首·其一〇
作者：释了演
朝代：宋

即心即拂，千山万水。
非心非佛，草窠裏辊。
向上一路千圣，不传热椀鸣声。
三边若得浑无事，四海何愁不太平。
偈颂十一首·其十
作者：释了演
朝代：宋

即心即拂，千山万水。非心非佛，草窠里辊。向上一路千圣，不传热椀鸣声。三边若得浑无事，四海何愁不太平。
偈颂二十九首
作者：释云
朝代：宋

崑崙奴，著铁袴。
打一棒，行一步。
𫐷逻真个𫐷逻，峭措非常峭措。
不惟佛法会尽，且是文章满肚。
见渠尝试篇诗，便有惊人底句。
如今对大众前，不免一时剖露。
偈颂二十九首·其一七
作者：释云
朝代：宋

云门普，风穴瞎。
三门外金刚，冷地裏笑杀。
偈颂二十九首·其一五
作者：释云
朝代：宋

如来禅，祖师意。
绝承当，只这是。
破草鞋，汗臭气。
热碗鸣，馿豚沸。
也大奇，不思议。
分明在目前，今古应无坠。
佛灭二千年，比丘少惭愧。
偈颂二十九首·其一八
作者：释云
朝代：宋

参禅人，莫造作。
拟心即差，动念即错。
大乘小乘，钱贯井索。
前三后三，佛手馿脚。
开眼也着，合眼也着。
拟向这裏承当，鼻孔依前失却。
偈颂二十九首·其二六
作者：释云
朝代：宋

春色融和，羣芳竞拆。
水绿山青，桃红李白。
不是时节因缘，亦非向上奇特。
恁么也不得，不恁么也不得。
此时若不究根源，直待当来问弥勒。
偈颂二十九首·其二十六
作者：释云
朝代：宋

春色融和，群芳竞拆。水绿山青，桃红李白。不是时节因缘，亦非向上奇特。恁么也不得，不恁么也不得。此时若不究根源，直待当来问弥勒。
偈颂二十九首·其十七
作者：释云
朝代：宋

云门普，风穴瞎。三门外金刚，冷地里笑杀。
偈颂二十九首·其十五
作者：释云
朝代：宋

如来禅，祖师意。绝承当，只这是。破草鞋，汗臭气。热碗鸣，驴豚沸。也大奇，不思议。分明在目前，今古应无坠。佛灭二千年，比丘少惭愧。
偈颂二十九首·其十八
作者：释云
朝代：宋

参禅人，莫造作。拟心即差，动念即错。大乘小乘，钱贯井索。前三后三，佛手驴脚。开眼也著，合眼也著。拟向这里承当，鼻孔依前失却。
偈颂二十九首·其四
作者：释云
朝代：宋

昆崙奴，着铁袴。
打一棒，行一步。
遱逻真箇遱逻，峭措非常峭措。
不惟佛法会尽，且是文章满肚。
见渠尝试篇诗，便有惊人底句。
如今对大众前，不免一时剖露。
偈颂二十九首·其四
作者：释云
朝代：宋

昆崙奴，著铁裤。打一棒，行一步。？逻真个？逻，峭措非常峭措。不惟佛法会尽，且是文章满肚。见渠尝试篇诗，便有惊人底句。如今对大众前，不免一时剖露。
颂古
作者：释云
朝代：宋

大隠居鄽，小隠居山。
各得其所，随分安閒。
何必更来论出入，人生在处有余欢。
颂古
作者：释云
朝代：宋

大隐居廛，小隐居山。各得其所，随分安閒。何必更来论出入，人生在处有馀欢。
偈颂二十三首·其一二
作者：释云岫
朝代：宋

千岩带雪，万水生冰。
今夜寒极岁极，明朝日新月新。
山僧禅床角头拂子，长时间挂不犯纤尘。
信手拈来，春回大地。
展慈容于释迦老子，收怒气于金刚眼睛。
只者一着，最妙最灵。
今正是时，如何委悉，浩浩尘中寻不见，见无见处却分明。
偈颂二十三首·其一四
作者：释云岫
朝代：宋

荡尽是非窠窟，截断葛藤露布。
今日放开布袋，不要东去西去。
拗折拄杖，向者裏住。
碧眼胡僧坐九年，心胆浑如生铁铸。
偈颂二十三首·其二
作者：释云岫
朝代：宋

大觉世尊，腊月八夜，子正四刻，覩明星而悟道。
引得后代儿孙，夜半染皁。
智门昨夜伤风，打嚏凑得恰好。
偈颂二十三首·其二
作者：释云岫
朝代：宋

大觉世尊，腊月八夜，子正四刻，睹明星而悟道。引得后代儿孙，夜半染皂。智门昨夜伤风，打嚏凑得恰好。
偈颂二十三首·其二〇
作者：释云岫
朝代：宋

海水缩，天风寒。
一阳破坤，六阴生干。
君子之道日长，小人之道日消。
偈颂二十三首·其二十
作者：释云岫
朝代：宋

海水缩，天风寒。一阳破坤，六阴生乾。君子之道日长，小人之道日消。
偈颂二十三首·其十二
作者：释云岫
朝代：宋

千岩带雪，万水生冰。今夜寒极岁极，明朝日新月新。山僧禅床角头拂子，长时间挂不犯纤尘。信手拈来，春回大地。展慈容于释迦老子，收怒气于金刚眼睛。只者一著，最妙最灵。今正是时，如何委悉，浩浩尘中寻不见，见无见处却分明。
偈颂二十三首·其十四
作者：释云岫
朝代：宋

荡尽是非窠窟，截断葛藤露布。今日放开布袋，不要东去西去。拗折拄杖，向者里住。碧眼胡僧坐九年，心胆浑如生铁铸。
偈颂七首·其二
作者：释亮
朝代：宋

两个屎橛，合作一团。熏天炙地谁能嗅，千古丛林作话端。
偈颂七首·其二
作者：释亮
朝代：宋

两箇屎橛，合作一团。
熏天炙地谁能嗅，千古丛林作话端。
偈颂五首·其三
作者：释亮
朝代：宋

参学事，绝商量，急著眼，快承当，处处无非安乐乡。阿呵呵，好快活，万两黄金也消得。
偈颂五首·其三
作者：释亮
朝代：宋

参学事，绝商量，急着眼，快承当，处处无非安乐乡。
阿呵呵，好快活，万两黄金也消得。
偈八首
作者：释仁勇
朝代：宋

秋风凉，松韵长。未归客，思故乡。天上无弥勒，地下无弥勒。打破太虚空，如何寻不得。古人底今人用，今人底古人为。古今无背面，今古几人知。有手脚，无背面。明眼人，看不见。天左旋，地右转。风鸣条，雨破块，晓来枕上莺声碎。虾䗫蚯蚓一时鸣，妙德空生都不会。都不会，三个成群，四个作队。有个汉，怪复丑。眼直鼻蓝镵面，南看北斗。解使日午金乌啼，夜斗铁牛吼。天地旋，山河走。羽族毛群，失其所守。直得文殊普贤出此没彼，七纵八横，千生万受。大方无外，大圆无内。无内无外，圣凡普会。瓦砾生光，须弥粉碎。无量法门，百千三昧。真相无形，示形现相。千怪万状，自此而彰。喜则满面光生，怒则双眉陡竖。非凡非圣，或是或非。人不可量，天莫能测。直下搆得，未称丈夫。唤不回头，且莫错怪。
偈八首·其五
作者：释仁勇
朝代：宋

风鸣条，雨破块，晓来枕上鶑声碎。
虾𢋙蚯蚓一时鸣，妙德空生都不会。
都不会，三箇成群，四箇作队。
”。
偈八首·其五
作者：释仁勇
朝代：宋

风鸣条，雨破块，晓来枕上莺声碎。虾䗫蚯蚓一时鸣，妙德空生都不会。都不会，三个成群，四个作队。
偈八首·其八
作者：释仁勇
朝代：宋

真相无形，示形现相。
千怪万状，自此而彰。
喜则满面光生，怒则双眉陡竖。
非凡非圣，或是或非。
人不可量，天莫能测。
直下构得，未称丈夫。
唤不回头，且莫错怪。
偈八首·其八
作者：释仁勇
朝代：宋

真相无形，示形现相。千怪万状，自此而彰。喜则满面光生，怒则双眉陡竖。非凡非圣，或是或非。人不可量，天莫能测。直下搆得，未称丈夫。唤不回头，且莫错怪。
偈八首·其六
作者：释仁勇
朝代：宋

有个汉，怪复丑。眼直鼻蓝镵面，南看北斗。解使日午金乌啼，夜斗铁牛吼。天地旋，山河走。羽族毛群，失其所守。直得文殊普贤出此没彼，七纵八横，千生万受。
偈八首·其六
作者：释仁勇
朝代：宋

有箇汉，怪復丑。
眼直鼻蓝镵面，南看北斗。
解使日午金乌啼，夜斗铁牛吼。
天地旋，山河走。
羽族毛群，失其所守。
直得文殊普贤出此没彼，七纵八横，千生万受。
偈三首
作者：释介谌
朝代：宋

出西天，入东土。云从龙，风从虎。一任诸方点头。文殊智，普贤行，多年历日。德山棒，临济喝，乱世英雄。我若说有，你为有碍。我若说无，你为无碍。我若横说，你又跨不过。我若竖说，你又跳不出。若欲丛林平贴，大家无事，不如推倒育王。
句·其四
作者：释从垣
朝代：宋

□尽榆钱犹案价，晚风门外落桐花。
颂古三十八首·其二二
作者：释从瑾
朝代：宋

临济赵州，禅林宗匠。
特地相逢，恰似相扑。
撞见今时行脚僧，呼为两箇閒和尚。
颂古三十八首·其二五
作者：释从瑾
朝代：宋

棒头有眼，眼裏无筋。
多逢浊富，罕遇清贫。
自入洞门烟锁断，不知世上几经春。
颂古三十八首·其二十二
作者：释从瑾
朝代：宋

临济赵州，禅林宗匠。特地相逢，恰似相扑。撞见今时行脚僧，呼为两个閒和尚。
颂古三十八首·其二十五
作者：释从瑾
朝代：宋

棒头有眼，眼里无筋。多逢浊富，罕遇清贫。自入洞门烟锁断，不知世上几经春。
颂古四首
作者：释休
朝代：宋

恰如刽子气雄豪，便向咽喉下一刀。五脏肝心皆砉出，方知王法不相饶。净裸裸，赤洒洒。没可把喏，可知礼也。放下屠刀处，棒打不回头。云自帝乡去，水归江汉流。赵州门前，毒蛇当路。踏著咬你，退步退步。
颂古四首·其二
作者：释休
朝代：宋

净裸裸，赤洒洒。没可把喏，可知礼也。
颂古四首·其二
作者：释休
朝代：宋

浄躶躶，赤洒洒。
没可把喏，可知礼也。
偈二首
作者：释倚遇
朝代：宋

春山青，春水绿，一觉南柯梦初足。携筇纵步出松门，是处桃英香馥郁。因思昔日灵云老，三十年来无处讨。如今竞爱摘杨花，红香满地无人扫。法昌今日开炉，行脚僧无一个。唯有十八高人，缄口围炉打坐。不是规矩严难，免见诸人话堕。直饶口似秤锤，未免灯笼勘破。不知道绝功勋，妄自修因證果。
偈七首
作者：释允韶
朝代：宋

一五二五，机轮无阻。南山起云，北山下雨。有人却道锦上添花，有人又道泥中洗土。有人又道离此二途，便见丹霄独步。若总如斯论量，山僧未敢相许。老汉当年腊月八，三更夜半颠狂发。刚把长钉钉眼睛，直至而今未能拔。月月初一十五，处处槌钟打鼓。若不毁谤禅道，便是呵骂佛祖。尽道慈悲接人，毕竟无过于此。承天鼻孔笑伊，直是未敢相许。坐人舌头即不无，争教无舌人解语。秋光清浅时，白鹭和烟岛。良哉观世音，全身入荒草。宝剑未出匣，神光射斗牛。千兵虽易得，一将实难求。八月秋，何处热。风入松，声瑟瑟。落霞孤鹜齐飞，秋水长天一色。不是对景对机，不是应时应节。下座巡堂去，吃茶珍重歇。篱畔黄花含晓露，庭前丹桂喷秋香。明明此物非他物，脱体承当不厮当。
偈七首·其三
作者：释允韶
朝代：宋

月月初一十五，处处槌钟打鼓。若不毁谤禅道，便是呵骂佛祖。尽道慈悲接人，毕竟无过于此。承天鼻孔笑伊，直是未敢相许。坐人舌头即不无，争教无舌人解语。
偈七首·其三
作者：释允韶
朝代：宋

月月初一十五，处处槌钟打鼓。
若不毁谤禅道，便是呵駡佛祖。
尽道慈悲接人，毕竟无过于此。
承天鼻孔笑伊，直是未敢相许。
坐人舌头即不无，争教无舌人解语。
偈·其三
作者：释元佑
朝代：宋

龟毛为箭，兔角为弓。
那咤忿怒，射破虚空。
虚空扑落，倾湫倒岳。
墙壁瓦砾放光明，归依如来大圆觉。
偈
作者：释元净
朝代：宋

要行便行，要坐便坐。
六处神通，是个什麽。
把定时一物不为，放行时杀人放火。
颂古二首
作者：释元妙
朝代：宋

万卷诗书，一时头角，才跨宗门，便施谋略。古归宗，真老作。只顾满弯弓，不知谁见双雕落。绝毫绝釐，如山如岳。堂堂气宇冠儒林，浩浩清风播寥廓。常侍举笔，万事皆吉。直下承当，急急如律。米胡参官，忘前失后。且告贵人，为我相救。
颂古二首·其一
作者：释元妙
朝代：宋

万卷诗书，一时头角，才跨宗门，便施谋略。古归宗，真老作。只顾满弯弓，不知谁见双雕落。绝毫绝釐，如山如岳。堂堂气宇冠儒林，浩浩清风播寥廓。
颂古二首·其一
作者：释元妙
朝代：宋

万卷诗书，一时头角，纔跨宗门，便施谋略。
古归宗，真老作。
只顾满弯弓，不知谁见双雕落。
绝毫绝釐，如山如岳。
堂堂气宇冠儒林，浩浩清风播寥廓。
偈
作者：释元祐
朝代：宋

为僧六十鬓先华，无补空门愧出家。愿乞封回礼部牒，免孤蜁老衲袈裟。凡见圣见，春云掣电。真说妄说，空花水月。翻忆长髭见石头，解道红炉一点雪。龟毛为箭，兔角为弓。那吒忿怒，射破虚空。虚空扑落，倾湫倒岳。墙壁瓦砾放光明，归依如来大圆觉。月色和云白，松声带露寒。好个真消息，凭君子细看。
偈·其三
作者：释元祐
朝代：宋

龟毛为箭，兔角为弓。那吒忿怒，射破虚空。虚空扑落，倾湫倒岳。墙壁瓦砾放光明，归依如来大圆觉。
颂古六首 其一 即心即佛。
作者：释元静
朝代：宋

即心即佛，铁牛无骨。戏海狞龙，摩天俊鹘。西江吸尽未为奇，火里生莲香拂拂。
颂古六首 其三 野狐。
作者：释元静
朝代：宋

长蛇偃月，铁旗铁鼓。坐断乾坤，辉腾今古。曾骑铁马入重城，手握金鞭贺太平。
颂古六首 其五 僧问琅琊清净本然。
作者：释元静
朝代：宋

清净本然云何，忽生山河大地。大小琅琊禅师，借人鼻孔出气。出得气，有巴鼻，昨夜那吒生八臂。
颂古六首 其四 女子出定。
作者：释元静
朝代：宋

怀藏日月，八面玲珑。袖里金锤，鲜血通红。香风拂拂，华雨濛濛。兵随印转处，万里长虹。将逐符行时，些子神通。
颂古六首·僧问琅琊清浄本然。
作者：释元静
朝代：宋

清浄本然云何，忽生山河大地。
大小琅琊禅师，借人鼻孔出气。
出得气，有巴鼻，昨夜那咤生八臂。
颂古六首·即心即佛。
作者：释元静
朝代：宋

即心即佛，铁牛无骨。
戏海狞龙，摩天俊鹘。
西江吸尽未为奇，火裏生莲香拂拂。
颂古六首·即心即佛。
作者：释元静
朝代：宋

即心即佛，铁牛无骨。戏海狞龙，摩天俊鹘。西江吸尽未为奇，火里生莲香拂拂。赵州狗子无佛性，七佛如来合掌听。须弥岋崿舞三台，海水腾波行正令。长蛇偃月，铁旗铁鼓。坐断乾坤，辉腾今古。曾骑铁马入重城，手握金鞭贺太平。怀藏日月，八面玲珑。袖里金锤，鲜血通红。香风拂拂，华雨濛濛。兵随印转处，万里长虹。将逐符行时，些子神通。清净本然云何，忽生山河大地。大小琅琊禅师，借人鼻孔出气。出得气，有巴鼻，昨夜那吒生八臂。皎洁天心月，朦胧遍九垓。三秋黄叶落，二月牡丹开。每睹南来雁，常询北方五台。均提童子报，拾得在天台。
颂古六首·女子出定。
作者：释元静
朝代：宋

怀藏日月，八面玲珑。
袖裏金锤，鲜血通红。
香风拂拂，华雨蒙蒙。
兵随印转处，万里长虹。
将逐符行时，些子神通。
颂古六首·野狐。
作者：释元静
朝代：宋

长蛇偃月，铁旗铁鼓。
坐断干坤，辉腾今古。
曾骑铁马入重城，手握金鞭贺太平。
偈五十三首·其一七
作者：释克勤
朝代：宋

一即一切，实际理地。
一切即一，本来无物。
拈起也，咤咤沙沙。
收下也，绵绵密密。
三界长时独露，十方无处容身。
孤峰顶上倒行，十字街头横卧。
目视云霄则且置，鱼行酒肆作么生。
偈五十三首·其一五
作者：释克勤
朝代：宋

玄机独唱，截断众流。
摆拨不拘，更无回互。
直饶释迦弥勒，不敢当头着眼。
倚天长剑，凛凛神威。
杲日当空，澄澄光彩。
无物不为妙用，无法不是真乘。
控佛祖大机，廓人天正眼。
当阳显示，只贵知归。
纔涉思量，白云万里。
今日人天普集，对众分明剖露。
一处真，千处百处一时真。
一句透，千句百句一时透。
拈起也，干坤岌嶪。
放下也，海晏河清。
不拈不放，万仞峰头高着眼，大千世界一浮沤。
偈五十三首·其七
作者：释克勤
朝代：宋

万仞崖头撒手，要须其人。千钧之弩发机，岂为鼷鼠。云门睦州，当面蹉过。德山临济，诳謼阎闾。自馀立境立机，作窠作窟，故是灭胡种族。万缘迁变浑閒事，五月山房冷似冰。
偈五十三首·其七
作者：释克勤
朝代：宋

万仞崖头撒手，要须其人。
千钧之弩发机，岂为鼷鼠。
云门睦州，当面蹉过。
德山临济，诳謼阎闾。
自余立境立机，作窠作窟，故是灭胡种族。
万缘迁变浑閒事，五月山房冷似冰。
偈五十三首·其三〇
作者：释克勤
朝代：宋

田地稳密底，抬脚不起，探头太过。
神通妙用底，放脚不下，收身未转。
直饶十字纵横，朝打三千，犹较些子。
若知有去，始见全提半提。
傥或未知，布袋裏老鸦虽活如死。
偈五十三首·其三一
作者：释克勤
朝代：宋

杀人刀，活人剑。
上古之风规，亦是今时之枢要。
言句上作解会，泥裏洗土块。
不向言句上会，方木逗圆孔。
未拟议，已蹉过。
正拟议，隔关山。
击石火，闪电光。
构得构不得，未免丧身失命。
苦瓠连根苦，甜瓜彻蒂甜。
偈五十三首·其三七
作者：释克勤
朝代：宋

门外青山泼黛，途中细雨如膏。
灵云陌上桃花，处处芳菲溢目。
香严岩畔翠竹，时时撼影摇风。
直得一击忘所知，一见绝疑惑。
不免尚留观听，未透声色。
若能见无见之色，闻无闻之声。
拨转路头，踏翻关捩。
句句越佛越祖，尘尘耀古腾今。
处处离色离名，箇箇斩钉截铁。
心外无法，法外无心。
用王库刀，发千钧弩。
壁立万仞，坐断十方。
可以入大解脱门，传正法眼藏。
向尧时舜日，共乐昇平。
鼓腹讴歌，归家稳坐。
但愿春风齐着力，一时吹入我门来。
偈五十三首·其三九
作者：释克勤
朝代：宋

言言锦绣，句句珠玑。
讚无上乘，显正法眼。
应须未举已前荐取，文彩之外承当。
苟或未然，却请宣过。
偈五十三首·其三二
作者：释克勤
朝代：宋

云腾致雨，世界索然。
日照天临，干坤廓尔。
文殊台裏，万菩萨纵然显现，晴是晴，雨是雨，山是山，水是水。
偈五十三首·其三十
作者：释克勤
朝代：宋

田地稳密底，抬脚不起，探头太过。神通妙用底，放脚不下，收身未转。直饶十字纵横，朝打三千，犹较些子。若知有去，始见全提半提。傥或未知，布袋里老鸦虽活如死。
偈五十三首·其三十一
作者：释克勤
朝代：宋

杀人刀，活人剑。上古之风规，亦是今时之枢要。言句上作解会，泥里洗土块。不向言句上会，方木逗圆孔。未拟议，已蹉过。正拟议，隔关山。击石火，闪电光。搆得搆不得，未免丧身失命。苦瓠连根苦，甜瓜彻蒂甜。
偈五十三首·其三十七
作者：释克勤
朝代：宋

门外青山泼黛，途中细雨如膏。灵云陌上桃花，处处芳菲溢目。香严岩畔翠竹，时时撼影摇风。直得一击忘所知，一见绝疑惑。不免尚留观听，未透声色。若能见无见之色，闻无闻之声。拨转路头，踏翻关捩。句句越佛越祖，尘尘耀古腾今。处处离色离名，个个斩钉截铁。心外无法，法外无心。用王库刀，发千钧弩。壁立万仞，坐断十方。可以入大解脱门，传正法眼藏。向尧时舜日，共乐升平。鼓腹讴歌，归家稳坐。但愿春风齐著力，一时吹入我门来。
偈五十三首·其三十九
作者：释克勤
朝代：宋

言言锦绣，句句珠玑。赞无上乘，显正法眼。应须未举已前荐取，文彩之外承当。苟或未然，却请宣过。
偈五十三首·其三十二
作者：释克勤
朝代：宋

云腾致雨，世界索然。日照天临，乾坤廓尔。文殊台里，万菩萨纵然显现，晴是晴，雨是雨，山是山，水是水。
偈五十三首·其三十四
作者：释克勤
朝代：宋

目前无异草，遍界绝遮拦。域中日月斩新，方外乾坤独露。直得龙天释梵，动地雨花。妙德空生，目瞪口呿。行棒行喝，拈放一边。云月溪山，放过一著。一处透，千处万处该通。一机明，千机万机圆转。碧岩不离此处，此处不离碧岩。摄大千于毫端，融芥尘于刹海。含花鸟过，抱子猿归。湛寂凝然，应真不借。万卉正资和气力，碧岩先发一枝香。
偈五十三首·其三四
作者：释克勤
朝代：宋

目前无异草，徧界绝遮拦。
域中日月斩新，方外干坤独露。
直得龙天释梵，动地雨花。
妙德空生，目瞪口呿。
行棒行喝，拈放一边。
云月溪山，放过一着。
一处透，千处万处该通。
一机明，千机万机圆转。
碧岩不离此处，此处不离碧岩。
摄大千于毫端，融芥尘于剎海。
含花鸟过，抱子猿归。
湛寂凝然，应真不借。
万卉正资和气力，碧岩先发一枝香。
偈五十三首·其二〇
作者：释克勤
朝代：宋

举无遗照，十方剎海目前观。
正体堂堂，大千同一真如境。
各守本位去，山是山，水是水。
互换投机去，星辰易位，佛祖潜踪。
两处绝聱讹，二边纯莫立。
无可不可，悉得安居。
随时应缘，凝然湛寂。
偈五十三首·其二一
作者：释克勤
朝代：宋

国无定乱之剑，四海晏清。
门无白泽之图，全家吉庆。
若道有承恩力处，正是土上加泥。
更或削迹吞声，亦乃持南作北。
到这裏纵横十字，未免誵讹。
据位投机，犹较些子。
寒山逢拾得，抚掌笑咍咍。
偈五十三首·其二三
作者：释克勤
朝代：宋

当阳有路，祖佛共知。
觌面相呈，见闻不隔。
万象不能藏覆，千圣无以等阶。
活鱍鱍绝承当，浄裸裸无回互。
直饶棒如雨点，喝似雷奔，犹未动着向上阙棙在。
瞎却诸圣眼，哑却山僧口。
日午打三更，面南看北斗。
偈五十三首·其二九
作者：释克勤
朝代：宋

棒头取证，撒土撒沙。
喝下承当，承虚接响。
向上向下，转见颟顸。
说妙谈玄，和泥合水。
这一片田地，分付来多时也。
平地欺人，尽大地撮来，如粟米粒大。
掉棒打月，佛祖凡圣，拈向一边。
红霞穿碧落，白日绕须弥。
偈五十三首·其二八
作者：释克勤
朝代：宋

终日相逢无半面，刚然千里有知音。
不须格外论奇特，只此全机耀古今。
倾盖如旧，白头如新。
两镜相照，不隔纤尘。
徧界未尝示相，毫端普现色身。
止犹谷神，动若行云。
相见又无事，不来还忆君。
偈五十三首·其二六
作者：释克勤
朝代：宋

三转法轮于大千，其轮本来常清浄。
一切诸佛，皆恁么转。
若向下去，三乘五性，顿渐偏圆。
若向上去，不唯觅下口处不得。
临济德山，目瞪口呿。
偈五十三首·其二十
作者：释克勤
朝代：宋

举无遗照，十方刹海目前观。正体堂堂，大千同一真如境。各守本位去，山是山，水是水。互换投机去，星辰易位，佛祖潜踪。两处绝聱讹，二边纯莫立。无可不可，悉得安居。随时应缘，凝然湛寂。
偈五十三首·其二十一
作者：释克勤
朝代：宋

国无定乱之剑，四海晏清。门无白泽之图，全家吉庆。若道有承恩力处，正是土上加泥。更或削迹吞声，亦乃持南作北。到这里纵横十字，未免誵讹。据位投机，犹较些子。寒山逢拾得，抚掌笑咍咍。
偈五十三首·其二十三
作者：释克勤
朝代：宋

当阳有路，祖佛共知。觌面相呈，见闻不隔。万象不能藏覆，千圣无以等阶。活鱍鱍绝承当，净裸裸无回互。直饶棒如雨点，喝似雷奔，犹未动著向上阙棙在。瞎却诸圣眼，哑却山僧口。日午打三更，面南看北斗。
偈五十三首·其二十九
作者：释克勤
朝代：宋

棒头取證，撒土撒沙。喝下承当，承虚接响。向上向下，转见颟顸。说妙谈玄，和泥合水。这一片田地，分付来多时也。平地欺人，尽大地撮来，如粟米粒大。掉棒打月，佛祖凡圣，拈向一边。红霞穿碧落，白日绕须弥。
偈五十三首·其二十八
作者：释克勤
朝代：宋

终日相逢无半面，刚然千里有知音。不须格外论奇特，只此全机耀古今。倾盖如旧，白头如新。两镜相照，不隔纤尘。遍界未尝示相，毫端普现色身。止犹谷神，动若行云。相见又无事，不来还忆君。
偈五十三首·其二十六
作者：释克勤
朝代：宋

三转法轮于大千，其轮本来常清净。一切诸佛，皆恁么转。若向下去，三乘五性，顿渐偏圆。若向上去，不唯觅下口处不得。临济德山，目瞪口呿。
偈五十三首·其五〇
作者：释克勤
朝代：宋

一切无收摄，触处圆成。
应用绝参差，莫穷形相。
向千圣顶𩕳上，有时露出佛祖莫穷底机关。
于一毫端中，有时演出主宾互换底文彩。
经天纬地，玉转珠回。
海神知贵不知价，留与人间光照夜。
偈五十三首·其五十
作者：释克勤
朝代：宋

一切无收摄，触处圆成。应用绝参差，莫穷形相。向千圣顶？上，有时露出佛祖莫穷底机关。于一毫端中，有时演出主宾互换底文彩。经天纬地，玉转珠回。海神知贵不知价，留与人间光照夜。
偈五十三首·其十七
作者：释克勤
朝代：宋

一即一切，实际理地。一切即一，本来无物。拈起也，吒吒沙沙。收下也，绵绵密密。三界长时独露，十方无处容身。孤峰顶上倒行，十字街头横卧。目视云霄则且置，鱼行酒肆作么生。
偈五十三首·其十五
作者：释克勤
朝代：宋

玄机独唱，截断众流。摆拨不拘，更无回互。直饶释迦弥勒，不敢当头著眼。倚天长剑，凛凛神威。杲日当空，澄澄光彩。无物不为妙用，无法不是真乘。控佛祖大机，廓人天正眼。当阳显示，只贵知归。才涉思量，白云万里。今日人天普集，对众分明剖露。一处真，千处百处一时真。一句透，千句百句一时透。拈起也，乾坤岌嶪。放下也，海晏河清。不拈不放，万仞峰头高著眼，大千世界一浮沤。
偈五十三首·其四
作者：释克勤
朝代：宋

只这是，大似撒沙向眼中。只这不是，还如注水向耳里。直下无事，平地陷入。别有机关，堕坑落堑。祇园屈曲流泉急，鹫岭巍峨云出迟。
偈五十三首·其四
作者：释克勤
朝代：宋

只这是，大似撒沙向眼中。
只这不是，还如注水向耳裏。
直下无事，平地陷入。
别有机关，堕坑落堑。
祇园屈曲流泉急，鹫岭巍峨云出迟。
偈五十三首·其四一
作者：释克勤
朝代：宋

太虚寥廓，万彙森然。
正眼洞明，纤毫不立。
孤峻处祖师莫近，坦夷处人天共知。
击开大解脱门，识取无面目汉。
芍药花开菩萨脸，椶榈叶散夜叉头。
偈五十三首·其四九
作者：释克勤
朝代：宋

突出难辨，久参未免躇蹰。
信手拈来，后学那知端的。
金风扇物，玉露垂珠。
雁过长空，蛩吟幽砌。
一一七穿八穴，明明百匝千重。
何必棒喝交驰，方论照用。
直下悬崖撒手，便有恁么人么。
见义不为非勇士，临危不变始惊羣。
偈五十三首·其四二
作者：释克勤
朝代：宋

一向不恁么，目视云汉，不徇人情。
一向恁么，灰头土面，带水拖泥。
恁么中不恁么，就下平高。
不恁么中却恁么，从空放下。
或有箇恁么不恁么，总不管，亦无明，亦无暗，亦不放，亦不收。
到头霜夜月，任运落前溪。
偈五十三首·其四五
作者：释克勤
朝代：宋

深深处，无物堪比伦。
浅浅箇，两手相分付。
以一统万，穿众穴于毫端。
补短截长，握秤尺于掌内。
意气不从天地得，英雄岂藉四时推。
偈五十三首·其四十一
作者：释克勤
朝代：宋

太虚寥廓，万汇森然。正眼洞明，纤毫不立。孤峻处祖师莫近，坦夷处人天共知。击开大解脱门，识取无面目汉。芍药花开菩萨脸，棕榈叶散夜叉头。
偈五十三首·其四十九
作者：释克勤
朝代：宋

突出难辨，久参未免躇蹰。信手拈来，后学那知端的。金风扇物，玉露垂珠。雁过长空，蛩吟幽砌。一一七穿八穴，明明百匝千重。何必棒喝交驰，方论照用。直下悬崖撒手，便有恁么人么。见义不为非勇士，临危不变始惊群。
偈五十三首·其四十二
作者：释克勤
朝代：宋

一向不恁么，目视云汉，不徇人情。一向恁么，灰头土面，带水拖泥。恁么中不恁么，就下平高。不恁么中却恁么，从空放下。或有个恁么不恁么，总不管，亦无明，亦无暗，亦不放，亦不收。到头霜夜月，任运落前溪。
偈五十三首·其四十五
作者：释克勤
朝代：宋

深深处，无物堪比伦。浅浅个，两手相分付。以一统万，穿众穴于毫端。补短截长，握秤尺于掌内。意气不从天地得，英雄岂藉四时推。
偈五十三首·其四十四
作者：释克勤
朝代：宋

大道无向背，至理绝言诠。迥出三乘，高超十地。万法不到处，特地光辉。生佛未分时，灵光独耀。不落闻见，不随色声。直下无一丝毫头，遍界全彰奇特事。直饶棒头取證，喝下承当，犹是曲为今时。更或光境俱忘，契心平等，毕竟亦非的旨。向上一路，千圣不传。学者劳形，如猿捉影。理绝，事绝，行绝，照绝，用绝，权绝，实绝，直似倚天长剑，凛凛神威，铁牛之机，牢笼不住。今日幸对明眼人前，不敢被盖囊藏。八字打开去也，耀古腾今活鱍鱍，大千沙界露全身。
偈五十三首·其四四
作者：释克勤
朝代：宋

大道无向背，至理绝言诠。
迥出三乘，高超十地。
万法不到处，特地光辉。
生佛未分时，灵光独耀。
不落闻见，不随色声。
直下无一丝毫头，徧界全彰奇特事。
直饶棒头取证，喝下承当，犹是曲为今时。
更或光境俱忘，契心平等，毕竟亦非的旨。
向上一路，千圣不传。
学者劳形，如猿捉影。
理绝，事绝，行绝，照绝，用绝，权绝，实绝，直似倚天长剑，凛凛神威，铁牛之机，牢笼不住。
今日幸对明眼人前，不敢被盖囊藏。
八字打开去也，耀古腾今活鱍鱍，大千沙界露全身。
颂古七首 其一 德山小参不答话。
作者：释克勤
朝代：宋

大冶烹金，忽雷惊春。草木秀发，光辉日新。不费纤毫力，擒下天麒麟。全威杀活得自在，千古照耀同冰轮。话作两橛，句中眼活。龙头蛇尾，以指喻指。撞著露柱瞎衲僧，塞断咽喉无出气。拟议寻思隔万山，咭嘹舌头三万里。
颂古七首 其六 麻三斤。
作者：释克勤
朝代：宋

钟在扣谷受响，池印月镜含僧。曾非展事投机，岂是预搔待痒。点铁成金，举直措枉。一箭雕一双，一掴血一掌。君不见疏而不漏兮恢恢天网。
颂古七首·德山小参不答话。
作者：释克勤
朝代：宋

大冶烹金，忽雷惊春。
草木秀发，光辉日新。
不费纤毫力，擒下天麒麟。
全威杀活得自在，千古照耀同冰轮。
话作两橛，句中眼活。
龙头蛇尾，以指喻指。
撞着露柱瞎衲僧，塞断咽喉无出气。
拟议寻思隔万山，咭嘹舌头三万里。
颂古七首·德山小参不答话。
作者：释克勤
朝代：宋

大冶烹金，忽雷惊春。草木秀发，光辉日新。不费纤毫力，擒下天麒麟。全威杀活得自在，千古照耀同冰轮。话作两橛，句中眼活。龙头蛇尾，以指喻指。撞著露柱瞎衲僧，塞断咽喉无出气。拟议寻思隔万山，咭嘹舌头三万里。大定等虚空，廓然谁辨的。女子与瞿昙，据令何调直。师子奋迅兮，摇乾荡坤。象王回旋兮，不资馀力。孰胜孰负，谁出谁入。雨散云收，青天白日。君不见马驹踏杀天下人，临济未是白拈贼。石笋抽条，泥牛吼月。谁料同舟自胡越，应机涌出须弥卢。一念不生，何处雷，无处雪，金刚宝剑当头截。如是不是，去却药忌。拟犯封疆，全军失利。杖头突出古菱华，举世风流出当家。百草头出没，三界外遨游。从布漫天网，虚下钩鳌钩。摇鳞振鬣撼乾坤，兀目昂头洪浪喷。棒雨点，喝雷奔，肯将争战定功勋。钟在扣谷受响，池印月镜含僧。曾非展事投机，岂是预搔待痒。点铁成金，举直措枉。一箭雕一双，一掴血一掌。君不见疏而不漏兮恢恢天网。夜明帘外千峰秀，鸾镜台前万象虚。扫踪灭迹，不立锱铢。谁为佛殿，谁是香厨。敲出凤凰五色髓，击碎骊龙明月珠。
颂古七首·麻三斤。
作者：释克勤
朝代：宋

钟在扣谷受响，池印月镜含僧。
曾非展事投机，岂是预搔待痒。
点铁成金，举直措枉。
一箭鵰一双，一掴血一掌。
君不见疏而不漏兮恢恢天网。
万载县桥疏
作者：释印肃
朝代：宋

万载洪机一发，直得耳聋眼瞎。
放身通济仁心，度尽微尘佛剎。
劝英贤，须特达，百亿龙天齐鉴察。
大开宝藏施珠珍，箇裏无私一毫髮。
万载县桥疏
作者：释印肃
朝代：宋

万载洪机一发，直得耳聋眼瞎。放身通济仁心，度尽微尘佛刹。劝英贤，须特达，百亿龙天齐鉴察。大开宝藏施珠珍，个里无私一毫发。
偈颂三十首·其一二
作者：释印肃
朝代：宋

空花水月，一纳无余。
迷时四生六道，悟时一颗明珠。
偈颂三十首·其二十四
作者：释印肃
朝代：宋

圆应牛，经劫没人收。若不遇人，虚度春秋。如今横穿鼻孔，水草皆休。有时放，有时收。随分纳些些，自性优游。独奈何，劳别讨，混迹应不迷流。不许犯他苗稼，也不犁他田丘。饱饮雪山肥腻，一顿更不他求。眉毛眼睫，动转绸缪。试问沩山水牯牛，有甚风流。向左膊上书字，著甚来由。任你千般引□，不肯回头。不如卧云枕月，运气常周。假使银蹄金角，气射斗牛。居吾腹内，不得出头。吞底乃刀山剑树，业到解散枯髅。谁知体如巨海，妄起浮沤。风击沤生，沤灭何愁。湛然智海喻真牛，圆应头头岂用修。
偈颂三十首·其二四
作者：释印肃
朝代：宋

圆应牛，经劫没人收。
若不遇人，虚度春秋。
如今横穿鼻孔，水草皆休。
有时放，有时收。
随分纳些些，自性优游。
独奈何，劳别讨，混迹应不迷流。
不许犯他苗稼，也犁他田丘。
饱饮雪山肥腻，一顿更不他求。
眉毛眼睫，动转绸缪。
试问沩山水牯牛，有甚风流。
向左膊上书字，着甚来由。
任你千般引□，不肯回头。
不如卧云枕月，运气常周。
假使银蹄金角，气射斗牛。
居吾腹内，不得出头。
吞底乃刀山剑树，业到解散枯髅。
谁知体如巨海，妄起浮沤。
风击沤生，沤灭何愁。
湛然智海喻真牛，圆应头头岂用修。
偈颂三十首·其十二
作者：释印肃
朝代：宋

空花水月，一纳无馀。迷时四生六道，悟时一颗明珠。
彭心斋讳逢源自作颂呈师师于一句下加三句
作者：释印肃
朝代：宋

妙哉心斋，浅入深埋。欲识神通并妙用，何妨运水及搬柴。光大深渊，匝地周天。常忆江南三月里，鹧鸪啼处百花鲜。中有居士，吞光饮露。无相光中有相身，无明路上无生路。左右逢源，大目犍连。猿抱子归青嶂里，鸟衔花落碧岩前。
彭心斋讳逢源自作颂呈师师于一句下加三句·其二
作者：释印肃
朝代：宋

光大深渊，匝地周天。
常忆江南三月裏，鹧鸪啼处百花鲜。
彭心斋讳逢源自作颂呈师师于一句下加三句·其二
作者：释印肃
朝代：宋

光大深渊，匝地周天。常忆江南三月里，鹧鸪啼处百花鲜。
彭心斋讳逢源自作颂呈师师于一句下加三句·其四
作者：释印肃
朝代：宋

左右逢源，大目犍连。
猿抱子归青嶂裏，鸟衔花落碧岩前。
彭心斋讳逢源自作颂呈师师于一句下加三句·其四
作者：释印肃
朝代：宋

左右逢源，大目犍连。猿抱子归青嶂里，鸟衔花落碧岩前。
达理歌
作者：释印肃
朝代：宋

普庵识心达理，不是胡言乱语。
教化三千大千，箇箇透泥入水。
应无所住生心，更不祭神拜鬼。
时中浄念法身，何假烧钱化纸。
不被邪魔所惑，各各尽淘真理。
亦非夜聚晓散，亦不远寻山水。
亦不发愿烧香，亦不弃离妻子。
不啖众生血味，便敬六亲九祖。
誓不饮酒猖狂，不入牢狱苦楚。
见利便不干心，处处如钦父母。
你争无明人我，我自无可作做。
修桥补路随缘，身作山河国土。
供养大地含灵，上愿皇图永固。
时时风调雨顺，日日民歌乐舞。
皆因自性天真，永不入他门户。
如今一物无求，不着邪魔祛使。
不离当处湛然，运水搬柴佛事。
何须打铙击钹，岂用槌钟击鼓。
饶舌合掌归依，早被参方取怒。
只心普遍莲花，何异西方浄土。
自古本自无迷，今本何曾有悟。
设有三乘五教，也似添盐和醋。
生死涅槃如梦，佛说无所作做。
更问达磨西来，他亦别无门路。
直指人心是佛，不可更移一步。
纔有丝髮是非，便入魔家邪户。
死中得活之人，诸佛龙天守护。
斩钉截铁丈夫，这箇凡夫了事。
如今人赞神钦，万劫群灵仰慕。
到此若不回心，岂识摩尼宝库。
自利利他不竭，经劫且无怕怖。
披云啸月吟古风，透石穿山谈正法。
只个心如巧画师，只个身如无缝塔。
东村老婆是我娘，爷是南门张大伯。
达理歌
作者：释印肃
朝代：宋

普庵识心达理，不是胡言乱语。教化三千大千，个个透泥入水。应无所住生心，更不祭神拜鬼。时中净念法身，何假烧钱化纸。不被邪魔所惑，各各尽淘真理。亦非夜聚晓散，亦不远寻山水。亦不发愿烧香，亦不弃离妻子。不啖众生血味，便敬六亲九祖。誓不饮酒猖狂，不入牢狱苦楚。见利便不干心，处处如钦父母。你争无明人我，我自无可作做。修桥补路随缘，身作山河国土。供养大地含灵，上愿皇图永固。时时风调雨顺，日日民歌乐舞。皆因自性天真，永不入他门户。如今一物无求，不著邪魔祛使。不离当处湛然，运水搬柴佛事。何须打铙击钹，岂用槌钟击鼓。饶舌合掌归依，早被参方取怒。只心普遍莲花，何异西方净土。自古本自无迷，今本何曾有悟。设有三乘五教，也似添盐和醋。生死涅槃如梦，佛说无所作做。更问达磨西来，他亦别无门路。直指人心是佛，不可更移一步。才有丝发是非，便入魔家邪户。死中得活之人，诸佛龙天守护。斩钉截铁丈夫，这个凡夫了事。如今人赞神钦，万劫群灵仰慕。到此若不回心，岂识摩尼宝库。自利利他不竭，经劫且无怕怖。披云啸月吟古风，透石穿山谈正法。只个心如巧画师，只个身如无缝塔。东村老婆是我娘，爷是南门张大伯。
颂古九十八首·其二三
作者：释印肃
朝代：宋

浄名也好吃棒，爱弄心肝五臟。
除非到裏脱顽机，不消一句超无量。
颂古九十八首·其二十三
作者：释印肃
朝代：宋

净名也好吃棒，爱弄心肝五脏。除非到里脱顽机，不消一句超无量。
题三门
作者：释印肃
朝代：宋

玄之又玄，众妙之门。空之又空，一法常存。要见本来真面目，除非直入这三门。无门为法门，无入是真入。君礼信佛心，有为皆不及。舍财离相契无生，天耳廓通尘不立。
偈颂六十七首·其一
作者：释原妙
朝代：宋

谈玄谈妙，说性说心。
攒花簇锦，巧妙尖新。
如麻似粟，从古至今。
莫不皆是乘虚接响底汉，倚草附木精灵。
山僧虽是他家种草，决定不向遮裏藏身。
偈颂六十七首·其一
作者：释原妙
朝代：宋

谈玄谈妙，说性说心。攒花簇锦，巧妙尖新。如麻似粟，从古至今。莫不皆是乘虚接响底汉，倚草附木精灵。山僧虽是他家种草，决定不向遮里藏身。
偈颂六十七首·其一〇
作者：释原妙
朝代：宋

新年头，行新令。
露柱灯笼，急着眼听。
竈头西南角有片方砖，惺惺伶俐，伶俐惺惺。
念兹在兹，必恭必敬。
因甚如此，徐十三郎行年本命。
偈颂六十七首·其一三
作者：释原妙
朝代：宋

大限九旬，小限七日。
粗中有细，细中有密。
密密无间，纤尘不立。
正恁么时，银山铁壁。
进则无门，退之则失。
如堕万丈深坑，四面悬崖荆棘。
切须猛烈英雄，直要翻身跳出。
若还一念迟疑，佛亦救你不得。
此是最上玄门，普请大家着力。
山僧虽则不管閒非，越例与诸人通箇消息。
偈颂六十七首·其三
作者：释原妙
朝代：宋

有句无句，金乌吞玉兔。
如藤倚树，癞马繫枯椿。
树倒藤解，一冬烧不尽。
句归何处，石虎当途踞。
呵呵大笑，龙头蛇尾。
捺倒烂泥裏，刚刀不斩无罪之人。
偈颂六十七首·其三
作者：释原妙
朝代：宋

有句无句，金乌吞玉兔。如藤倚树，癞马系枯椿。树倒藤解，一冬烧不尽。句归何处，石虎当途踞。呵呵大笑，龙头蛇尾。捺倒烂泥里，刚刀不斩无罪之人。
偈颂六十七首·其三三
作者：释原妙
朝代：宋

参禅须是铁汉，着手心头便判。
只如雪覆千山，孤峰不白，作么生判。
上元定是正月半。
偈颂六十七首·其三二
作者：释原妙
朝代：宋

一年已减五日，光影如驹过隙。
直须如救头然，切莫随情放逸。
夜来一雨雪消镕，万迭青山如洗出。
偈颂六十七首·其三六
作者：释原妙
朝代：宋

西峰今年结夏，全然不成保社。
一日两头薄粥，大家忍饥无暇。
虽有真如佛性，菩提涅槃，权且扬在师子岩下。
偈颂六十七首·其三十三
作者：释原妙
朝代：宋

参禅须是铁汉，著手心头便判。只如雪覆千山，孤峰不白，作么生判。上元定是正月半。
偈颂六十七首·其三十二
作者：释原妙
朝代：宋

一年已减五日，光影如驹过隙。直须如救头然，切莫随情放逸。夜来一雨雪消镕，万叠青山如洗出。
偈颂六十七首·其三十六
作者：释原妙
朝代：宋

西峰今年结夏，全然不成保社。一日两头薄粥，大家忍饥无暇。虽有真如佛性，菩提涅槃，权且飏在师子岩下。
偈颂六十七首·其九
作者：释原妙
朝代：宋

归宗拭却眼睛，二祖安心断臂。
云门拶折一足，玄沙𡎺破脚指。
遮一伙随搂搜汉，蚤知有遮般消息，免见血淋满地。
偈颂六十七首·其九
作者：释原妙
朝代：宋

归宗拭却眼睛，二祖安心断臂。云门拶折一足，玄沙？破脚指。遮一夥随搂搜汉，蚤知有遮般消息，免见血淋满地。
偈颂六十七首·其二一
作者：释原妙
朝代：宋

水中咸味，色裏胶青。
决定是有，不见其形。
见其形，失却山前一村人眼睛。
偈颂六十七首·其二九
作者：释原妙
朝代：宋

低头觅天，仰面寻地。
波波挈挈，远之远矣。
蓦然撞着徐十三郎，嗄，元来只在遮裏。
在遮裏，腊月三十日到来，也是开眼见鬼。
偈颂六十七首·其二八
作者：释原妙
朝代：宋

参须实参，悟须实悟。
动转施为，辉今耀古。
若是操心不正，悟处不真，粧粧点点，斗斗钉钉，被人轻轻拶着，未免唤灯笼作露柱。
偈颂六十七首·其二六
作者：释原妙
朝代：宋

一阳来復，万物咸新。
恭惟盲龟跛鼈，鬼怪妖精。
莫问前长后短，大家扶起破沙盆。
偈颂六十七首·其二十一
作者：释原妙
朝代：宋

水中咸味，色里胶青。决定是有，不见其形。见其形，失却山前一村人眼睛。
偈颂六十七首·其二十九
作者：释原妙
朝代：宋

低头觅天，仰面寻地。波波挈挈，远之远矣。蓦然撞著徐十三郎，嗄，元来只在遮里。在遮里，腊月三十日到来，也是开眼见鬼。
偈颂六十七首·其二十八
作者：释原妙
朝代：宋

参须实参，悟须实悟。动转施为，辉今耀古。若是操心不正，悟处不真，妆妆点点，斗斗钉钉，被人轻轻拶著，未免唤灯笼作露柱。
偈颂六十七首·其二十六
作者：释原妙
朝代：宋

一阳来复，万物咸新。恭惟盲龟跛鳖，鬼怪妖精。莫问前长后短，大家扶起破沙盆。
偈颂六十七首·其二十四
作者：释原妙
朝代：宋

布袋头开，喂驴喂马。要骑便骑，要下便下。若到江西湖南，撞著焦尾大虫，切莫道在西峰度夏。
偈颂六十七首·其二四
作者：释原妙
朝代：宋

布袋头开，餧馿餧马。
要骑便骑，要下便下。
若到江西湖南，撞着焦尾大虫，切莫道在西峰度夏。
偈颂六十七首·其五〇
作者：释原妙
朝代：宋

裁蜀锦，翦吴绫。
披白玉，间黄金。
打成一片时，针札不入。
罗纹结角处，线路难寻。
天香影散莓苔石，五叶花开薝卜林。
偈颂六十七首·其五七
作者：释原妙
朝代：宋

咄哉老贼，偷心未息。
石灰布袋，到处成迹。
若谓子为父隠，毕竟曲不藏直。
今日因斋庆讚，未免乘时拈出。
偈颂六十七首·其五八
作者：释原妙
朝代：宋

一年又过一月，今日又从头起。
循环乌兔如梭，百年光阴有几。
诸上座，休瞌睡。
直饶火急翻身，四大海水早已倾在汝耳裏。
偈颂六十七首·其五十
作者：释原妙
朝代：宋

裁蜀锦，剪吴绫。披白玉，间黄金。打成一片时，针劄不入。罗纹结角处，线路难寻。天香影散莓苔石，五叶花开薝卜林。
偈颂六十七首·其五十七
作者：释原妙
朝代：宋

咄哉老贼，偷心未息。石灰布袋，到处成迹。若谓子为父隐，毕竟曲不藏直。今日因斋庆赞，未免乘时拈出。
偈颂六十七首·其五十八
作者：释原妙
朝代：宋

一年又过一月，今日又从头起。循环乌兔如梭，百年光阴有几。诸上座，休瞌睡。直饶火急翻身，四大海水早已倾在汝耳里。
偈颂六十七首·其六
作者：释原妙
朝代：宋

万里不挂片云，虚空突出一窍。双髻峰？跳上三十三天，拄杖子向十字街头扬声大叫。炎炎六月火生冰，夜半日轮当午照。
偈颂六十七首·其六
作者：释原妙
朝代：宋

万里不挂片云，虚空突出一窍。
双髻峰𨁝跳上三十三天，拄杖子向十字街头扬声大叫。
炎炎六月火生冰，夜半日轮当午照。
偈颂六十七首·其六〇
作者：释原妙
朝代：宋

资生贵图求富，参禅贵图求悟。
求悟若学资生，箇箇成佛作祖。
咄，甜瓜彻蒂甜，苦瓠连根苦。
偈颂六十七首·其六十
作者：释原妙
朝代：宋

资生贵图求富，参禅贵图求悟。求悟若学资生，个个成佛作祖。咄，甜瓜彻蒂甜，苦瓠连根苦。
偈颂六十七首·其十
作者：释原妙
朝代：宋

新年头，行新令。露柱灯笼，急著眼听。灶头西南角有片方砖，惺惺伶俐，伶俐惺惺。念兹在兹，必恭必敬。因甚如此，徐十三郎行年本命。
偈颂六十七首·其十三
作者：释原妙
朝代：宋

大限九旬，小限七日。粗中有细，细中有密。密密无间，纤尘不立。正恁么时，银山铁壁。进则无门，退之则失。如堕万丈深坑，四面悬崖荆棘。切须猛烈英雄，直要翻身跳出。若还一念迟疑，佛亦救你不得。此是最上玄门，普请大家著力。山僧虽则不管閒非，越例与诸人通个消息。
偈颂六十七首·其四一
作者：释原妙
朝代：宋

前四十五日何处去，焦尾大虫入闹市。
后四十五日何处来，三脚馿子上高台。
俊鹰快鹞便合乘时，跛鼈盲龟徒劳𨁝跳。
偈颂六十七首·其四三
作者：释原妙
朝代：宋

指天指地，一棒打杀。
鸩屎砒霜，合造毒药。
扬在三千世界中，不知那箇亲遭着。
偈颂六十七首·其四六
作者：释原妙
朝代：宋

十五日已前，{⿺毛畏}{⿺毛畏}𣯧𣯧，魍魍魉魉。
十五日已后，巍巍堂堂，炜炜煌煌。
正当十五日，虚空为鼓。
须弥为槌，轻轻击动，佛祖攒眉。
若将耳听应难会，眼处闻声方始知。
偈颂六十七首·其四十一
作者：释原妙
朝代：宋

前四十五日何处去，焦尾大虫入闹市。后四十五日何处来，三脚驴子上高台。俊鹰快鹞便合乘时，跛鳖盲龟徒劳？跳。
偈颂六十七首·其四十三
作者：释原妙
朝代：宋

指天指地，一棒打杀。鸩屎砒霜，合造毒药。飏在三千世界中，不知那个亲遭著。
偈颂六十七首·其四十六
作者：释原妙
朝代：宋

十五日已前，■■？？，魍魍魉魉。十五日已后，巍巍堂堂，炜炜煌煌。正当十五日，虚空为鼓。须弥为槌，轻轻击动，佛祖攒眉。若将耳听应难会，眼处闻声方始知。
偈颂十二首
作者：释原妙
朝代：宋

欲明种子因，熟读上大人。若到可知礼，盲龟跛鳖亲。皮穿肉烂，筋断骨折。具无碍辩，横说竖说。若谓向上一关，敢保老兄未彻。直须虚空粉碎，大海枯竭。透顶透底，内外澄澈。正恁么时，犹是眼中著屑。此心清净本无瑕，只为贪求被物遮。突出眼睛全体露，山河大地是空华。东西十万，南北八千。纤尘不立，寸草不生。往来无碍，妙用纵横。直饶亲到者里，正是弃本逐末，引祸招殃。且道如何是本，抛出轮王三寸铁，分明遍界是刀鎗。五阴山中，魔强法弱。战之不胜，休拟议著。宝剑全提，莫问生杀。奋不顾身，星飞火撒。有功者赏，无功者罚。有时热鬨鬨，有时冷冰冰。有时如牵驴入井，有时如顺水张帆。一二三四，四三二一。钩锁连环，银山铁壁。觑得破，跳得出。大千沙界海中沤，一切圣贤如电拂。若是觑不破跳不出，切须翻天覆地离巢越窟。腊月三十日，时节看看至。露柱与灯笼，休更打瞌睡。觌面当机提，当机觌面觑。蓦然触瞎眼睛，照顾烂泥里有刺。封却拄杖头，结却布袋口。禁在铁围山，枷上重增杻。有中拷出无，无中拷出有。痛楚百千般，不离者窠臼。若论此事，正如傍墙逼狗。逼来逼去，逼至尖角落头，未免翻身遭他一口。学道如初不变心，千魔万难愈惺惺。直须敲出虚空髓，拔却金刚脑后钉。不得者个，争得那个。既得那个，忘却者个。
偈颂十二首·其七
作者：释原妙
朝代：宋

一二三四，四三二一。
鈎锁连环，银山铁壁。
觑得破，跳得出。
大千沙界海中沤，一切圣贤如电拂。
若是觑不破跳不出，切须翻天覆地离巢越窟。
偈颂十二首·其七
作者：释原妙
朝代：宋

一二三四，四三二一。钩锁连环，银山铁壁。觑得破，跳得出。大千沙界海中沤，一切圣贤如电拂。若是觑不破跳不出，切须翻天覆地离巢越窟。
偈颂十二首·其二
作者：释原妙
朝代：宋

皮穿肉烂，筋断骨折。具无碍辩，横说竖说。若谓向上一关，敢保老兄未彻。直须虚空粉碎，大海枯竭。透顶透底，内外澄澈。正恁么时，犹是眼中著屑。
偈颂十二首·其二
作者：释原妙
朝代：宋

皮穿肉烂，筋断骨折。
具无碍辩，横说竖说。
若谓向上一关，敢保老兄未彻。
直须虚空粉碎，大海枯竭。
透顶透底，内外澄澈。
正恁么时，犹是眼中着屑。
偈颂十二首·其四
作者：释原妙
朝代：宋

东西十万，南北八千。纤尘不立，寸草不生。往来无碍，妙用纵横。直饶亲到者里，正是弃本逐末，引祸招殃。且道如何是本，抛出轮王三寸铁，分明遍界是刀鎗。
偈颂十二首·其四
作者：释原妙
朝代：宋

东西十万，南北八千。
纤尘不立，寸草不生。
往来无碍，妙用纵横。
直饶亲到者裏，正是弃本逐末，引祸招殃。
且道如何是本，抛出轮王三寸铁，分明遍界是刀鎗。
双髻禅庵请
作者：释原妙
朝代：宋

恣无明，逞人我。
诽释迦，駡达磨。
虽是赤心，返成话堕。
六年坐铺卖不行，至今被人唤作滞货。
双髻禅庵请
作者：释原妙
朝代：宋

恣无明，逞人我。诽释迦，骂达磨。虽是赤心，返成话堕。六年坐铺卖不行，至今被人唤作滞货。
室中三关
作者：释原妙
朝代：宋

杲日当空，无所不照，因甚被片云遮却。人人有个影子，寸步不离，因甚踏不著。尽大地是个火坑，得何三昧，不被烧却。
室中三关·其一
作者：释原妙
朝代：宋

杲日当空，无所不照，因甚被片云遮却。
室中三关·其三
作者：释原妙
朝代：宋

尽大地是箇火坑，得何三昧，不被烧却。
室中三关·其三
作者：释原妙
朝代：宋

尽大地是个火坑，得何三昧，不被烧却。
室中三关·其二
作者：释原妙
朝代：宋

人人有个影子，寸步不离，因甚踏不著。
室中三关·其二
作者：释原妙
朝代：宋

人人有箇影子，寸步不离，因甚踏不着。
山中四威仪供佛鉴师翁韵
作者：释原妙
朝代：宋

山中行，步高身尽轻。拟飞去，惟恐世人惊。山中住，黯淡云无数。誓相期，共守无生路。山中坐，静看空花堕。问何为，待结团栾果。山中卧，月落猿啼过。正堪眠，石定从教破。
示淳谦首座持钵
作者：释原妙
朝代：宋

千家万家，总是维摩丈室。十斛百斛，无非达磨眼睛。若向遮里会得，何劳向外经营。其或未然，咄，酒肆淫坊休放过，龙宫虎穴要亲临。
示淳谦首座持钵
作者：释原妙
朝代：宋

千家万家，总是维摩丈室。
十斛百斛，无非达磨眼睛。
若向遮裏会得，何劳向外经营。
其或未然，咄，酒肆淫坊休放过，龙宫虎穴要亲临。
禅人请赞
作者：释原妙
朝代：宋

遮个村僧，只好闻名。尾巴才露，天下人憎。不识岩头密启处，刚言悟得仰山禅。遮场败露难遮盖，留与儿孙万世传。
观音大士赞
作者：释原妙
朝代：宋

大海波心，磐陀石上。真观净观，是相非相。如月在天，无水不现。水月俱捐，如何瞻仰。咄，切忌妄想。
观音大士赞
作者：释原妙
朝代：宋

大海波心，盘陀石上。
真观浄观，是相非相。
如月在天，无水不现。
水月俱捐，如何瞻仰。
咄，切忌妄想。
达磨祖师赞·其二
作者：释原妙
朝代：宋

未离西干，恶声已布。
面壁九年，一场败露。
咦，不知赚却多少儿孙，直至如今钉桩摇橹。
达磨祖师赞·其二
作者：释原妙
朝代：宋

未离西乾，恶声已布。面壁九年，一场败露。咦，不知赚却多少儿孙，直至如今钉桩摇橹。
偈
作者：释可复
朝代：宋

苦痛深，苦痛深。碧潭千万丈，那个是知音。
偈二首
作者：释可封
朝代：宋

天左旋，地右转，过眼光阴人不荐。春已过，夏初临，尘劫来事在而今。今日事，来日事，历劫明明即这是。是则是，非又非，莫将鹤唳作莺啼。衲僧家，端的别，脊梁铸就浑刚铁。有饭逢饥即便餐，有话逢人即便说。阿呵呵，如何说，今朝又是新阳节。
偈二首·其一
作者：释可封
朝代：宋

天左旋，地右转，过眼光阴人不荐。
春已过，夏初临，尘劫来事在而今。
今日事，来日事，历劫明明即这是。
是则是，非又非，莫将鹤唳作鶑啼。
偈二首·其一
作者：释可封
朝代：宋

天左旋，地右转，过眼光阴人不荐。春已过，夏初临，尘劫来事在而今。今日事，来日事，历劫明明即这是。是则是，非又非，莫将鹤唳作莺啼。
偈
作者：释可復
朝代：宋

苦痛深，苦痛深。
碧潭千万丈，那箇是知音。
偈颂一百零九首·其一〇
作者：释可湘
朝代：宋

拨尘见佛，佛亦是尘。
山僧脚布作炊巾，眼不见为浄。
偈颂一百零九首·其一〇七
作者：释可湘
朝代：宋

药山久不上堂，石中藴玉。
院主率先启请，眼里无珠。
昧一己而且从，误三军尤可悯。
大似𪇅𪇅鸟守空池，鱼从脚下过，𪇅𪇅总不知。
偈颂一百零九首·其一〇七
作者：释可湘
朝代：宋

药山久不上堂，石中蕴玉。院主率先启请，眼里无珠。昧一己而且从，误三军尤可悯。大似？？鸟守空池，鱼从脚下过，？？总不知。
偈颂一百零九首·其一〇九
作者：释可湘
朝代：宋

药山索盐，云岩奉马。
父子一家，风流儒雅。
我也有箇木毬，亦要辊上辊下。
沙弥在么，出手不来，还成滞货。
偈颂一百零九首·其一五
作者：释可湘
朝代：宋

腊月五，无别语。
握起须弥槌，打动虚空鼓。
五日风，十日雨，圣人作而万物覩。
偈颂一百零九首·其一八
作者：释可湘
朝代：宋

胸摩卍字，弄假像真。
椁示双趺，弄真像假。
柳垂金线舞春风，演说涅槃犹未罢。
偈颂一百零九首·其一六
作者：释可湘
朝代：宋

一大藏教，了无关钥。
奇峰峩峩，幽石落落。
拨转机轮话已行，到底不留元字脚。
偈颂一百零九首·其七三
作者：释可湘
朝代：宋

语是谤，默是诳。
语默向上一机，佛祖闻而胆丧。
曾郎辊三箇木毬，德山挥一条白棒。
尽是弄精魂，呈影像。
何似脚指筑着，挨门拶着。
卷帘见着，堪作衲僧榜样。
一声鹤唳千峰上。
偈颂一百零九首·其七九
作者：释可湘
朝代：宋

平明始立秋，冷已到山头。
谈风说露兮蜩蝉嘒急，咏砌吟墙兮蟋蟀声浮。
不作佛法商量，不作时景话会。
观世音菩萨将钱买胡餠，放下手却是生铁一块。
偈颂一百零九首·其七二
作者：释可湘
朝代：宋

一札当头，无咽喘气，大钧播物，易地生春。
佛祖都来听处分。
偈颂一百零九首·其七十三
作者：释可湘
朝代：宋

语是谤，默是诳。语默向上一机，佛祖闻而胆丧。曾郎辊三个木毬，德山挥一条白棒。尽是弄精魂，呈影像。何似脚指筑著，挨门拶著。卷帘见著，堪作衲僧榜样。一声鹤唳千峰上。
偈颂一百零九首·其七十九
作者：释可湘
朝代：宋

平明始立秋，冷已到山头。谈风说露兮蜩蝉嘒急，咏砌吟墙兮蟋蟀声浮。不作佛法商量，不作时景话会。观世音菩萨将钱买胡饼，放下手却是生铁一块。
偈颂一百零九首·其七十二
作者：释可湘
朝代：宋

一劄当头，无咽喘气，大钧播物，易地生春。佛祖都来听处分。
偈颂一百零九首·其三九
作者：释可湘
朝代：宋

南来北来，上载下载。
赵州老儿，法久成弊。
三峰建箇门庭，除此别无体制。
任是宿觉经过，也只一样看待。
分什么南赡部洲，北鬰单越，西瞿耶尼，东弗于逮。
偈颂一百零九首·其三十九
作者：释可湘
朝代：宋

南来北来，上载下载。赵州老儿，法久成弊。三峰建个门庭，除此别无体制。任是宿觉经过，也只一样看待。分什么南赡部洲，北郁单越，西瞿耶尼，东弗于逮。
偈颂一百零九首·其九二
作者：释可湘
朝代：宋

世事悠悠，美景难留。
不可寝于长夜，须来共赏中秋。
天宇浄，桂花浮。
一片月生海，几家人上楼。
偈颂一百零九首·其九五
作者：释可湘
朝代：宋

一阳生，飘瑞雪，唤转鰲山底时节。
铁树开琼花，乌龟变白鳖，普贤眼里重添屑。
偈颂一百零九首·其九八
作者：释可湘
朝代：宋

前时向者里抽钉拔楔，而今却要添钉着楔。
前时向者里解粘去缚，而今却要添绳加索。
偈颂一百零九首·其九十二
作者：释可湘
朝代：宋

世事悠悠，美景难留。不可寝于长夜，须来共赏中秋。天宇净，桂花浮。一片月生海，几家人上楼。
偈颂一百零九首·其九十五
作者：释可湘
朝代：宋

一阳生，飘瑞雪，唤转鳌山底时节。铁树开琼花，乌龟变白鳖，普贤眼里重添屑。
偈颂一百零九首·其九十八
作者：释可湘
朝代：宋

前时向者里抽钉拔楔，而今却要添钉著楔。前时向者里解粘去缚，而今却要添绳加索。
偈颂一百零九首·其五一
作者：释可湘
朝代：宋

灌顶云收，峩眉月昼。
父翁一片肝肠，宛如生铁铸就。
弟应兄呼，全机漏逗。
苏州菱，邵伯藕。
偈颂一百零九首·其五八
作者：释可湘
朝代：宋

东去西去，南来北来。
铜头铁额，马面馿腮。
毫端上打𨁝跳，灯影里舞三台。
演福且搭箇样子，耍得好亲见一回，睡眼朦胧擘不开。
偈颂一百零九首·其五十一
作者：释可湘
朝代：宋

灌顶云收，峨眉月昼。父翁一片肝肠，宛如生铁铸就。弟应兄呼，全机漏逗。苏州菱，邵伯藕。
偈颂一百零九首·其五十八
作者：释可湘
朝代：宋

东去西去，南来北来。铜头铁额，马面驴腮。毫端上打？跳，灯影里舞三台。演福且搭个样子，耍得好亲见一回，睡眼朦胧擘不开。
偈颂一百零九首·其五十四
作者：释可湘
朝代：宋

不是心，亦非佛。玉兔东升，金乌西没。循环不暂停，究竟知何物。那个男儿腕力强，一槌击碎精灵窟。
偈颂一百零九首·其五四
作者：释可湘
朝代：宋

不是心，亦非佛。
玉兔东昇，金乌西没。
循环不暂停，究竟知何物。
那箇男儿腕力强，一槌击碎精灵窟。
偈颂一百零九首·其八一
作者：释可湘
朝代：宋

洞山首座吃果子，开口落空亡。
雪峤两堂吞栗蓬，分头张意气。
衲僧家，手是秤，眼是秤，轻也知，重也知。
半斤八两，毫髮无亏。
争奈未明三八九，难辨力㘞希。
偈颂一百零九首·其八九
作者：释可湘
朝代：宋

心王宁，六国清。
百川潮落，四海浪平。
其如轇轕情尘，当遵古佛制，若也沉昏道眼，还待腊八冰。
心王辽邈，孰覩其形。
记得柏岩问洞山，观察使姓什么，不委他姓。
名什么，不委他名。
殆传尊贵语，举目隔神京。
相留过夏，曲徇人情。
往往都来欠一程。
偈颂一百零九首·其八十一
作者：释可湘
朝代：宋

洞山首座吃果子，开口落空亡。雪峤两堂吞栗蓬，分头张意气。衲僧家，手是秤，眼是秤，轻也知，重也知。半斤八两，毫发无亏。争奈未明三八九，难辨力叻希。
偈颂一百零九首·其八十九
作者：释可湘
朝代：宋

心王宁，六国清。百川潮落，四海浪平。其如轇轕情尘，当遵古佛制，若也沉昏道眼，还待腊八冰。心王辽邈，孰睹其形。记得柏岩问洞山，观察使姓什么，不委他姓。名什么，不委他名。殆传尊贵语，举目隔神京。相留过夏，曲徇人情。往往都来欠一程。
偈颂一百零九首·其六
作者：释可湘
朝代：宋

浄倮倮，赤洒洒。
婷娉柳底花间，依约风前月下。
僧繇妙笔难描画。
偈颂一百零九首·其六
作者：释可湘
朝代：宋

净裸裸，赤洒洒。婷娉柳底花间，依约风前月下。僧繇妙笔难描画。
偈颂一百零九首·其十
作者：释可湘
朝代：宋

拨尘见佛，佛亦是尘。山僧脚布作炊巾，眼不见为净。
偈颂一百零九首·其十五
作者：释可湘
朝代：宋

腊月五，无别语。握起须弥槌，打动虚空鼓。五日风，十日雨，圣人作而万物睹。
偈颂一百零九首·其十八
作者：释可湘
朝代：宋

胸摩卐字，弄假像真。椁示双趺，弄真像假。柳垂金线舞春风，演说涅槃犹未罢。
偈颂一百零九首·其十六
作者：释可湘
朝代：宋

一大藏教，了无关钥。奇峰峨峨，幽石落落。拨转机轮话已行，到底不留元字脚。
偈颂一百零九首·其四二
作者：释可湘
朝代：宋

札住智者颊舌，剖出达磨骨髓。
长剑倚天，寒光焰焰。
偈颂一百零九首·其四八
作者：释可湘
朝代：宋

凌霄队里，昔曾合火分赃。
小朶峰前，善贾不停死货。
横身那畔，鹘眼迷踪。
归根深得旨，落叶舞西风。
偈颂一百零九首·其四十二
作者：释可湘
朝代：宋

劄住智者颊舌，剖出达磨骨髓。长剑倚天，寒光焰焰。
偈颂一百零九首·其四十八
作者：释可湘
朝代：宋

凌霄队里，昔曾合火分赃。小朵峰前，善贾不停死货。横身那畔，鹘眼迷踪。归根深得旨，落叶舞西风。
净社庄长老请赞
作者：释可湘
朝代：宋

似真非真，似假非假。远远描邈将来，双眉移在眼下。谁其为之，西山净社，切忌认驴而作马。
寒山赞
作者：释可湘
朝代：宋

一句子，少机杼。作是思惟时，吾心在何许。芭蕉叶上三更雨。一见重岩壁立，挺然气宇争高。默默思量觅句，可怜走却金毛。
布袋赞
作者：释可湘
朝代：宋

兜率宫，长汀市，逆行顺行，谁弗识你。有些滞货不能藏，到处逢人乱拈起。未下生，先行脚。袋却乾坤，簸弄自若。一汀流水白漫漫，杖子何曾探得著。破布袋，甚奇特。背负肩驼，不肯抛掷。只知入水去求人，争奈脚跟浮逼逼。
布袋赞·其二
作者：释可湘
朝代：宋

未下生，先行脚。
袋却干坤，簸弄自若。
一汀流水白漫漫，杖子何曾探得着。
拾得赞
作者：释可湘
朝代：宋

生苕帚，提在手。放下绝诸尘，转扫复转有。松门十里春如昼。磨墨趱人下笔，肚里难禁技痒。频频转脑回头，不知失了白象。
拾得赞·其一
作者：释可湘
朝代：宋

生苕箒，提在手。
放下绝诸尘，转扫復转有。
松门十里春如昼。
拾得赞·其一
作者：释可湘
朝代：宋

生苕帚，提在手。放下绝诸尘，转扫复转有。松门十里春如昼。
文殊赞
作者：释可湘
朝代：宋

七佛命之为师，法王称之为子。
五时开演，始终辅赞世尊。
三昧常行，谈笑发挥龙女。
曾现百千妙相，迦叶椎不能举。
自言我真文殊，其余是甚伴侣。
文殊赞
作者：释可湘
朝代：宋

七佛命之为师，法王称之为子。五时开演，始终辅赞世尊。三昧常行，谈笑发挥龙女。曾现百千妙相，迦叶椎不能举。自言我真文殊，其馀是甚伴侣。
朝阳穿破衲赞
作者：释可湘
朝代：宋

雨铁在手，横穿竖穿插。
劄不入处，日轮升天。
浄社庄长老请赞
作者：释可湘
朝代：宋

似真非真，似假非假。
远远描邈将来，双眉移在眼下。
谁其为之，西山浄社，切忌认馿而作马。
灵照女赞
作者：释可湘
朝代：宋

抛世业，蹈玄机。阿爷无藉赖，女子更顽皮。情知未若贫而乐，特故沿街卖笊篱。
灵照女赞
作者：释可湘
朝代：宋

抛世业，蹈玄机。
阿爷无藉頼，女子更顽皮。
情知未若贫而乐，特故沿街卖笊篱。
自赞
作者：释可湘
朝代：宋

我本无此相，硬画个模样。譬夫天台华顶峰，阴晴显晦几般状。顾陆妙丹青，也只写不像。写得像，望他顶？头，何啻四万八千丈。谓是绝岸，眼里著楔。谓非绝岸，水中捞月。描不成，见不彻，分明头戴雪山雪。冲开碧落，攧碎断崖。个般摽致，其谁与偕。咦。
自赞·其三
作者：释可湘
朝代：宋

衝开碧落，攧碎断崖。
箇般摽致，其谁与偕。
咦。
自赞·其三
作者：释可湘
朝代：宋

冲开碧落，攧碎断崖。个般摽致，其谁与偕。咦。
自赞·其二
作者：释可湘
朝代：宋

谓是绝岸，眼里著楔。谓非绝岸，水中捞月。描不成，见不彻，分明头戴雪山雪。
自赞·其二
作者：释可湘
朝代：宋

谓是绝岸，眼里着楔。
谓非绝岸，水中捞月。
描不成，见不彻，分明头戴雪山雪。
观音赞
作者：释可湘
朝代：宋

观以耳观，听以眼听。道不虚行，谷不虚应。施无畏之力，灭烦恼之病。与诸佛同一慈心，与群生共一悲命。若非菩萨超越世出，世间焉能获二殊胜。声色海中，随波发现。驾一叶之优昙，开普门之方便。洛伽山，慈悲岸，无十万亿国之远。
偈颂六十五首·其一五
作者：释咸杰
朝代：宋

在眼曰见，在耳曰闻。
在手执捉，在足运奔。
豁开则东西南北，把住则毫髮不存。
偈颂六十五首·其一八
作者：释咸杰
朝代：宋

一新一旧，跳出窠臼。
一出一入，胡餠裏呷汁。
一擒一纵，开眼作梦。
一照一用，鳝鱼走入麻油瓮。
偈颂六十五首·其一四
作者：释咸杰
朝代：宋

少室单传，衲僧巴鼻。
碓觜生花，馿鸣狗吠。
厕坑筹子念摩诃，惊起法身无处避。
无处避，若为论，我行荒草裏，汝又入深村。
偈颂六十五首·其九
作者：释咸杰
朝代：宋

今朝六月十五，祝圣升堂击鼓。
木童火裏吹笙，石女云中作舞。
也大奇，也大奇，天无四壁，地绝八维。
五湖四海来入贡，衲僧闻见眼如眉。
偈颂六十五首·其九
作者：释咸杰
朝代：宋

今朝六月十五，祝圣升堂击鼓。木童火里吹笙，石女云中作舞。也大奇，也大奇，天无四壁，地绝八维。五湖四海来入贡，衲僧闻见眼如眉。
偈颂六十五首·其二〇
作者：释咸杰
朝代：宋

元正一旦，万事成办。
大乘小乘，井索钱贯。
更问佛法如何，也是秦时𨍏轹钻。
偈颂六十五首·其二十
作者：释咸杰
朝代：宋

元正一旦，万事成办。大乘小乘，井索钱贯。更问佛法如何，也是秦时？轹钻。
偈颂六十五首·其五一
作者：释咸杰
朝代：宋

四月十五日结，七月十五日解。
六隻骰子满盆红，大都只是看头米。
偈颂六十五首·其五三
作者：释咸杰
朝代：宋

持钵去，持钵归。
草鞋根断通消息，玲珑八面尽光辉。
游魔宫，入虎穴。
当机撞着恶聱头，直教心地顿休歇。
偈颂六十五首·其五五
作者：释咸杰
朝代：宋

今朝三月十五，天色半晴半雨。
十分春色在枝头，满眼觑见没可覩。
报诸人，莫莽卤，甜瓜彻蒂甜，苦瓠连根苦。
偈颂六十五首·其五十一
作者：释咸杰
朝代：宋

四月十五日结，七月十五日解。六只骰子满盆红，大都只是看头米。
偈颂六十五首·其五十三
作者：释咸杰
朝代：宋

持钵去，持钵归。草鞋根断通消息，玲珑八面尽光辉。游魔宫，入虎穴。当机撞著恶聱头，直教心地顿休歇。
偈颂六十五首·其五十五
作者：释咸杰
朝代：宋

今朝三月十五，天色半晴半雨。十分春色在枝头，满眼觑见没可睹。报诸人，莫莽卤，甜瓜彻蒂甜，苦瓠连根苦。
偈颂六十五首·其十五
作者：释咸杰
朝代：宋

在眼曰见，在耳曰闻。在手执捉，在足运奔。豁开则东西南北，把住则毫发不存。
偈颂六十五首·其十八
作者：释咸杰
朝代：宋

一新一旧，跳出窠臼。一出一入，胡饼里呷汁。一擒一纵，开眼作梦。一照一用，鳝鱼走入麻油瓮。
偈颂六十五首·其十四
作者：释咸杰
朝代：宋

少室单传，衲僧巴鼻。碓觜生花，驴鸣狗吠。厕坑筹子念摩诃，惊起法身无处避。无处避，若为论，我行荒草里，汝又入深村。
偈颂六十五首·其四〇
作者：释咸杰
朝代：宋

今朝十五日，丛林皆结制。
径山有条攀条，无条攀例。
逼拶露柱灯笼，尽要心空及第。
现前普请证明，不妨神通游戏。
下座各叙时暄，便是灵山受记。
偈颂六十五首·其四十
作者：释咸杰
朝代：宋

今朝十五日，丛林皆结制。径山有条攀条，无条攀例。逼拶露柱灯笼，尽要心空及第。现前普请證明，不妨神通游戏。下座各叙时暄，便是灵山受记。
禅人请讚·其五
作者：释咸杰
朝代：宋

入室爱用拳头，佛来也不放过。
知他是圣是凡，便敢如此乱做。
识得破，海坛马子似馿大。
禅人请讚·其六
作者：释咸杰
朝代：宋

德山临济，棒喝交驰。
云门顾鑑，总是愚痴。
唯有径山无伎俩，握拳端坐眼如眉。
禅人请赞
作者：释咸杰
朝代：宋

五戒不持，威仪破尽。空腹高心，言不足信。徒将朽木乱涂糊，衲僧添得膏肓病。天无私盖，地无私载。如何形容，生此奇怪。为僧不禀僧仪，学佛力破佛戒。鼓舌摇唇，丛林殃害。若无伽梨裹浑身，便是当年屈突盖。在家不读书，行脚不参禅。随流闲打閧，掘地觅青天。而今老矣方知悔，捏人痛处力加鞭。眼横鼻直村僧，肚里浑无一窖。两奉诏旨住持，添得丛林热闹。若论直指单传，正是睡梦未觉。入室爱用拳头，佛来也不放过。知他是圣是凡，便敢如此乱做。识得破，海坛马子似驴大。德山临济，棒喝交驰。云门顾鉴，总是愚痴。唯有径山无伎俩，握拳端坐眼如眉。水黑染成，恰似真个。据坐胡床，胡挥乱做。三十年后，此话大行。籍没乃翁，胶黏滞货。
禅人请赞·其五
作者：释咸杰
朝代：宋

入室爱用拳头，佛来也不放过。知他是圣是凡，便敢如此乱做。识得破，海坛马子似驴大。
禅人请赞·其六
作者：释咸杰
朝代：宋

德山临济，棒喝交驰。云门顾鉴，总是愚痴。唯有径山无伎俩，握拳端坐眼如眉。
讚布袋和尚
作者：释咸杰
朝代：宋

禅不参，道不会，终日忙忙。
弄箇布袋，十字街头道等人。
阿谁知渠绻缋，稽首弥勒世尊。
国有宪章，三千条罪。
讚应庵和尚
作者：释咸杰
朝代：宋

眼大如环，头匾似扇。
从来不省己非，偏笑漳泉福建。
着实处用无七纵八横，脱空时曰有万化千变。
焚香稽首讚扬，也是神头鬼面。
赞布袋和尚
作者：释咸杰
朝代：宋

禅不参，道不会，终日忙忙。弄个布袋，十字街头道等人。阿谁知渠绻缋，稽首弥勒世尊。国有宪章，三千条罪。
赞应庵和尚
作者：释咸杰
朝代：宋

眼大如环，头匾似扇。从来不省己非，偏笑漳泉福建。著实处用无七纵八横，脱空时曰有万化千变。焚香稽首赞扬，也是神头鬼面。
偈二首
作者：释咸静
朝代：宋

气候欲流金，炎威将铄石。扇子摇明月，云片耸奇峰。蚕成茧而麦渐收，笋抽簪而梅已熟。薰风习习，逝水滔滔。鹊噪森松，莺啼修竹。观音势至，文殊普贤。有愿必从，无刹不现。匣中宝剑，袖里金锤。时节既彰，莫辞拈出。击开关锁，斩断葛藤。令他跳出生死门，惊过荆棘路。人人似生师子，个个如活大虫。休教著布过他州，直待还乡衣昼锦。
偈二首·其一
作者：释咸静
朝代：宋

气候欲流金，炎威将铄石。扇子摇明月，云片耸奇峰。蚕成茧而麦渐收，笋抽簪而梅已熟。薰风习习，逝水滔滔。鹊噪森松，莺啼修竹。观音势至，文殊普贤。有愿必从，无刹不现。
偈二首·其一
作者：释咸静
朝代：宋

气候欲流金，炎威将铄石。
扇子摇明月，云片耸奇峰。
蚕成茧而麦渐收，笋抽簪而梅已熟。
熏风习习，逝水滔滔。
鹊噪森松，鶑啼修竹。
观音势至，文殊普贤。
有愿必从，无剎不现。
偈二首·其二
作者：释咸静
朝代：宋

匣中宝剑，袖裏金锤。
时节既彰，莫辞拈出。
击开关锁，斩断葛藤。
令他跳出生死门，惊过荆棘路。
人人似生师子，箇箇如活大虫。
休教着布过他州，直待还乡衣昼锦。
偈二首·其二
作者：释咸静
朝代：宋

匣中宝剑，袖里金锤。时节既彰，莫辞拈出。击开关锁，斩断葛藤。令他跳出生死门，惊过荆棘路。人人似生师子，个个如活大虫。休教著布过他州，直待还乡衣昼锦。
偈·其三
作者：释善果
朝代：宋

松风清，霜月白。妙应无私，灵光烜赫。不用思量，何须拣择。一句定乾坤，千古为标格。
偈·其三
作者：释善果
朝代：宋

松风清，霜月白。
妙应无私，灵光烜赫。
不用思量，何须拣择。
一句定干坤，千古为标格。
祭端明尤木石
作者：释善珍
朝代：宋

昔大慧师，道鸣东南。率先伏膺，横浦紫岩。繇是遍交，渡江诸老。钩党牵连，优游岭岛。至今微言，皎若日星。公忽开卷，如暗得灯。遂登蓬山，乃掌太史。金銮应制，倚马万字。平生补衮，用功最深。群媢众嫉，独天赏音。宝祐一疏，据经引义。申救大臣，惟有去耳。疑公前身，即二张公。与大慧师，所立一同。末劫浮荣，磨灭谁纪。晚节芬芳，公真不死。公于大慧，世异心通。儒喜诋佛，公愈推宗。紫岩之铭，过者必式。酷哉秦火，毁珠陨璧。公重感慨，伐石再镌。著语未了，骑鲸翩然。某畴昔亲奉麈尾，霏屑冰座，墨妙堆几。俛仰之间，事往迹陈。更几百年，复生斯人。
祭端明尤木石
作者：释善珍
朝代：宋

昔大慧师，道鸣东南。
率先伏膺，横浦紫岩。
繇是徧交，渡江诸老。
钩党牵连，优游岭岛。
至今微言，皎若日星。
公忽开卷，如暗得灯。
遂登蓬山，乃掌太史。
金銮应制，倚马万字。
平生补衮，用功最深。
群媢众嫉，独天赏音。
宝佑一疏，据经引义。
申救大臣，惟有去耳。
疑公前身，即二张公。
与大慧师，所立一同。
末劫浮荣，磨灭谁纪。
晚节芬芳，公真不死。
公于大慧，世异心通。
儒喜诋佛，公愈推宗。
紫岩之铭，过者必式。
酷哉秦火，毁珠陨璧。
公重感慨，伐石再镌。
着语未了，骑鲸翩然。
某畴昔亲奉麈尾，霏屑冰座，墨妙堆几。
俛仰之间，事往迹陈。
更几百年，復生斯人。
祭粹古云代
作者：释善珍
朝代：宋

乌乎古云，蔚有时誉。执古刀尺，割弃华组。宿钞成山，臆断意取。群疑塞胸，耳领心悟。汲汲著书，恢恢养士。猗公之起，惟皇有旨。猗法之嗣，惟北峰有子。远矣北峰，曰公是似。胡不百年，后学之思。公不百年，后学思之。矧予卜邻，岁寒畴依。稚予阅朋，至老无几。惟兹不磨，昭然永垂。
祭粹古云代
作者：释善珍
朝代：宋

乌乎古云，蔚有时誉。
执古刀尺，割弃华组。
宿钞成山，臆断意取。
羣疑塞胸，耳领心悟。
汲汲着书，恢恢养士。
猗公之起，惟皇有旨。
猗法之嗣，惟北峰有子。
远矣北峰，曰公是似。
胡不百年，后学之思。
公不百年，后学思之。
矧予卜邻，岁寒畴依。
稚予阅朋，至老无几。
惟兹不磨，昭然永垂。
祭观文忠惠赵节斋
作者：释善珍
朝代：宋

公真天人，谪堕尘世。
方朔岁星，傅说箕尾。
又疑山林，一念差耳。
乐全僧身，忠宣佛位。
夙弘愿力，出济事会。
作民司命，寿国元气。
神皇布政，夐古鲜俪。
谁为谤书，阴受风旨。
疾雷破柱，公不失匕。
关弓射羿，公愈荐祢。
山薮高深，天球粹美。
出夷入险，更使迭帅。
长淮虏衝，孽雏旁睨。
飞囊走羽，秉钺危寄。
初闻谢公，语误客异。
復传孔明，食少敌喜。
笺病乞闲，易苏旧治。
大星竟陨，白鸡告祟。
抚公平生，竹帛光炜。
谅公精爽，河岳流峙。
万钟千驷，浊世糠粃。
五龙九鲲，乘云谒帝。
某闽衲野鹤难繫，公呼来霅，获望簪履。
酒阑烛跋，孤客末至。
香烟未散，三生弹指。
纾百结肠，储一升泪。
上悲法门，下哭知己。
祭观文忠惠赵节斋
作者：释善珍
朝代：宋

公真天人，谪堕尘世。方朔岁星，傅说箕尾。又疑山林，一念差耳。乐全僧身，忠宣佛位。夙弘愿力，出济事会。作民司命，寿国元气。神皇布政，夐古鲜俪。谁为谤书，阴受风旨。疾雷破柱，公不失匕。关弓射羿，公愈荐祢。山薮高深，天球粹美。出夷入险，更使迭帅。长淮虏冲，孽雏旁睨。飞囊走羽，秉钺危寄。初闻谢公，语误客异。复传孔明，食少敌喜。笺病乞闲，易苏旧治。大星竟陨，白鸡告祟。抚公平生，竹帛光炜。谅公精爽，河岳流峙。万钟千驷，浊世糠秕。五龙九鲲，乘云谒帝。某闽衲野鹤难系，公呼来霅，获望簪履。酒阑烛跋，孤客末至。香烟未散，三生弹指。纾百结肠，储一升泪。上悲法门，下哭知己。
偈二首
作者：释嗣宗
朝代：宋

翠岩不是不说，只为无个季节。今朝快便难逢，一句为君剖决。露柱本是木头，秤锤只是生铁。诸人若到诸方，莫道山僧饶舌。少林坐，庾岭行，书偈传衣成战争。庾岭行，少林坐，得髓安心成话堕。两家公案未曾圆，后代儿孙作殃祸。这殃祸，可煞大，天下衲僧透不过。
颂古二十六首·其九
作者：释嗣宗
朝代：宋

妙凈明心，一句全真。
山河大地，日月星辰。
舒肝沥胆，照彻古今。
个中如不昧，徧界是黄金。
颂古二十六首·其九
作者：释嗣宗
朝代：宋

妙净明心，一句全真。山河大地，日月星辰。舒肝沥胆，照彻古今。个中如不昧，遍界是黄金。
颂古二十六首·其二一
作者：释嗣宗
朝代：宋

新罗渤海，南岳天台。
纤尘不碍，岂涉去来。
回头敛念，解脱门开。
反忆善财寻胜友，百城游徧不知回。
颂古二十六首·其二十一
作者：释嗣宗
朝代：宋

新罗渤海，南岳天台。纤尘不碍，岂涉去来。回头敛念，解脱门开。反忆善财寻胜友，百城游遍不知回。
偈颂二十一首·其一六
作者：释坚璧
朝代：宋

木人夜半穿靴，难寻踪迹。
石女天明不露，谁辨亲疎。
枯木上一点春回，古渡头千寻寒雪。
同门出入不来还忆渠，同气相求回来劫无说。
偈颂二十一首·其八
作者：释坚璧
朝代：宋

仲冬严寒，一阳长至。
佛祖有机关，俱落第二义。
岂不见沩山寂子与香严，未免将泥土裏洗。
偈颂二十一首·其八
作者：释坚璧
朝代：宋

仲冬严寒，一阳长至。佛祖有机关，俱落第二义。岂不见沩山寂子与香严，未免将泥土里洗。
偈颂二十一首·其六
作者：释坚璧
朝代：宋

释迦悭，迦叶富。欺负乎人，誇张莽卤。五天不纳到支那，塞壑填沟无避处。无避处，不遮护，汲兴相逢，如涂毒鼓。直须亲切一回来，莫似邯郸学唐步。
偈颂二十一首·其六
作者：释坚璧
朝代：宋

释迦悭，迦叶富。
欺负乎人，夸张莽卤。
五天不纳到支那，塞壑填沟无避处。
无避处，不遮护，汲兴相逢，如涂毒鼓。
直须亲切一回来，莫似邯郸学唐步。
偈颂二十一首·其十六
作者：释坚璧
朝代：宋

木人夜半穿靴，难寻踪迹。石女天明不露，谁辨亲疏。枯木上一点春回，古渡头千寻寒雪。同门出入不来还忆渠，同气相求回来劫无说。
自赞三首
作者：释坚璧
朝代：宋

三际断，一亘空。转不转，功不功。迢迢物外像，矫矫岩间松。密密处不堪亲近，荒林里得意相逢。痴不自揆，老不知休。提真觉雀觜杖，用曹山死猫头。乾剥剥，冷湫湫。炙地熏天无气息，抛沙撒土觅冤雠。喻指喻马，何劳真假。说性说心，转见病深。灵山拈花，不曾动著。少林冷坐，徒自沈吟。良工欲写莫可写，汝曹敬之隔千林。山阴阴，水沈沈。苍苔雪径冷不彻，花鸟夕阳閒古今。真兮真兮，胡得而临。
自赞三首·其一
作者：释坚璧
朝代：宋

三际断，一亘空。转不转，功不功。迢迢物外像，矫矫岩间松。密密处不堪亲近，荒林里得意相逢。
自赞三首·其一
作者：释坚璧
朝代：宋

三际断，一亘空。
转不转，功不功。
迢迢物外像，矫矫岩间松。
密密处不堪亲近，荒林裏得意相逢。
自赞三首·其三
作者：释坚璧
朝代：宋

喻指喻马，何劳真假。说性说心，转见病深。灵山拈花，不曾动著。少林冷坐，徒自沈吟。良工欲写莫可写，汝曹敬之隔千林。山阴阴，水沈沈。苍苔雪径冷不彻，花鸟夕阳閒古今。真兮真兮，胡得而临。
自赞三首·其三
作者：释坚璧
朝代：宋

喻指喻马，何劳真假。
说性说心，转见病深。
灵山拈花，不曾动着。
少林冷坐，徒自沈吟。
良工欲写莫可写，汝曹敬之隔千林。
山阴阴，水沈沈。
苍苔雪径冷不彻，花鸟夕阳閒古今。
真兮真兮，胡得而临。
自赞三首·其二
作者：释坚璧
朝代：宋

痴不自揆，老不知休。提真觉雀觜杖，用曹山死猫头。乾剥剥，冷湫湫。炙地熏天无气息，抛沙撒土觅冤雠。
自赞三首·其二
作者：释坚璧
朝代：宋

痴不自揆，老不知休。
提真觉雀觜杖，用曹山死猫头。
干剥剥，冷湫湫。
炙地熏天无气息，抛沙撒土觅冤讐。
赞卿老真
作者：释坚璧
朝代：宋

风萧萧，天空四壁。雨疏疏，岩花狼藉。乾剥剥，白浪滔天。寂寥寥，遍界荆棘。漾在栖云草莽中，堪嗟大地无人识。
赞卿老真
作者：释坚璧
朝代：宋

风萧萧，天空四壁。
雨疎疎，岩花狼藉。
干剥剥，白浪滔天。
寂寥寥，徧界荆棘。
漾在栖云草莽中，堪嗟大地无人识。
偈五首
作者：释士圭
朝代：宋

万年一念，一念万年。和衣泥里辊，洗脚上床眠。历劫来事，祇在如今。大海波涛涌，小人方寸深。万机不到，眼见色，耳闻声。一句当堂，头戴天，脚踏地。你诸人祇如今日是五月初一，殊不知金乌半夜忙忙去，玉兔天明上海东。一叶落，天下秋，欲穷千里目，更上一层楼。一尘起，大地收，嘉州打大像，陕府灌铁牛。久旱檐头句，桥流水不流。见见之时，见非是见。见犹离见，见不能及。落华有意随流水，流水无情恋落华。诸可还者，自然非汝。不汝还者，非汝而谁。长恨春归无觅处，不知转入此中来。马搭鞍，驴推磨。灵利衲僧，祇消一个。纵使东家明点灯，未必西家暗中坐。西来意旨问如何，多口阿师自招祸。
偈五首·其一
作者：释士圭
朝代：宋

万年一念，一念万年。和衣泥里辊，洗脚上床眠。历劫来事，祇在如今。大海波涛涌，小人方寸深。
偈十六首·其一
作者：释士圭
朝代：宋

衲帔蒙头，下板头边，且打瞌睡。蒲团叠足，长连床上，随分挨肩。忽然露柱眼开，圣僧也须出院。切忌钉椿摇橹，更须看风使帆。各各总在其中，人人自宜照顾。且道照顾个什么，堂中宾主句，觌面没亲疏。